sagorsarker/bangla-wikipedia huggingface dataset:
হেনরিক শিন্‌কিয়েউইচ

হেন্‌রিক শিন্‌কিয়েউইচ (Henryk Adam Aleksander Pius Sienkiewicz - ˈxɛnrɨk ɕenˈkʲeviʧ) পোল্যান্ডের বিখ্যাত ঔপন্যাসিক। তিনি ১৯০৫ সালে সাহিত্যে নোবেল পুরস্কার লাভ করেছেন।
হেন্‌রিক শিন্‌কিয়েউইচ ১৮৪৬ সালের ৫ই মে পোল্যান্ডের রাজধানী ওয়ারস-এর নিকটে অবস্থিত Wola Okrzejska নামক শহরে এক সম্ভান্ত পরিবারে জন্মগ্রহণ করেন। তার পারিবারিক অবস্থা ছিল খুবই সচ্ছল। তারা এতোটাই বিত্তশালী ছিলেন যে, পরিবারের প্রত্যেক সদস্যের জন্য পৃথক পৃথক চাকর-চাকরানির ব্যবস্থা ছিল। এই হিসেবে হেনরিক সিয়নের শৈশব কাটে আরাম আয়েশ আর বিত্ত বৈভবের মধ্য দিয়ে। ছোটবেলাতেই তার জন্য গৃহশিক্ষকের ব্যবস্থা করে দেয়া হয়। এরপর প্রাতিষ্ঠানিক শিক্ষার পালাও শুরু হয়। তার পড়াশোনার উন্নতির জন্য যা করা দরকার তার পরিবার থেকেই তাই করা হয়েছিল। কিন্তু তবুও শিন্‌কিয়েউইচ পড়াশোনায় খুব একটা ভাল করতে পারেননি। প্রকৃতপক্ষে প্রথাগত প্রাতিষ্ঠানিক শিক্ষার প্রতি তার তেমন কোন আগ্রহ ছিলনা। তার ঔদাসীন্য পরিবারের সকলকেই ভাবিয়ে তোলে। তার মা সর্বক্ষণ তার পাশেপাশে থাকতেন আর তাকে পড়াশোনা সহ বিভিন্ন বিষয়ে উৎসাহ যোগাতেন।
পড়াশোনায় আগ্রহী না থাকলেও পোলীয় ভাষা ও ইতিহাস সম্পর্কে তার আগ্রহের কমতি ছিলনা। পাঠ্যের অন্তর্ভুক্ত না হওয়া সত্ত্বেও তিনি এ বিষয়ে প্রচুর পড়াশোনা করতেন। ছাত্রজীবন থেকেই স্যার ওয়াল্টার স্কট এবং আলেকজান্ডার দ্যুমার রচনাসমূহের সাথে পরিচিত ছিলেন। এদের লেখা পড়তেন নিয়মিত। এরাই ছিল তার সাহিত্যচর্চার অনুপ্রেরণা। উচ্চ-মাধ্যমিক পড়াশোনা শেষে সিয়ন বিশ্ববিদ্যালয়ে প্রবেশ করেন। সে সময় রাশিয়া পোল্যান্ডের উপর রাজনৈতিক ও অর্থনৈতিক চাপ প্রয়োগ করছিল। রাশিয়ার জার রাজতান্ত্রিক সরকার ১৮৬০ সাল থেকে এই চাপ প্রয়োগ শুরু করে এবং এরপর প্রায় এক দশক ধরে এই অবস্থার কোন উন্নতি হয়নি। এতে পোল্যান্ডের অর্থনীতি ক্রমশ ধ্বংসের সম্মুখীন হয়। এর সাথে সাথে পোলীয় সংস্কৃতির বিকাশও বাঁধাগ্রস্ত হতে থাকে। পোল্যান্ডের সমকালীন বুদ্ধিজীবীরা জারের প্রভাব থেকে পোল্যান্ডকে মুক্ত করার বিষয়ে প্রায়ই লেখালেখি করতেন। এই অবস্থা এর সাথে সংশ্লিষ্ট সাহিত্য ও প্রবন্ধ রচনার বিশেষ প্রভাব পড়েছিল হেনরিক সিয়নের উপর।
হেন্‌রিক শিন্‌কিয়েউইচের পরিবারের বিত্ত-বৈভবও ধ্বংসের সম্মুখীন হয়। বিলাসিতা তো দূরের কথা, তখন তাদের আর আর্থিক সচ্ছলতাও অবশিষ্ট ছিলনা। এহেন পরিস্থিতিতে তিনি ১৮৭১ সালে বিশ্ববিদ্যালয়ে পড়া ছেড়ে দেন। তার বিশ্ববিদ্যালয় ডিগ্রী আর নেয়া হয়নি।
গাব

গাব বা বিলাতি গাব একটি ফল। গাব গাছের বৈজ্ঞানিক নাম "Diospyros discolor" বা "Diospyros blancoi" যা Ebenaceae পরিবারভুক্ত। এটি সুস্বাদু ও মিষ্টি ফল। যদিও একে বিলাতি গাব বলা হয়, এর আদি নিবাস ফিলিপাইন। ইংরেজিতে একে velvet apple, velvet persimmon, kamagong, বা mabolo tree বলা হয়।)
গাব গাছ সর্বোচ্চ ৩৫ মিটার পর্যন্ত লম্বা হতে পারে। এর কাণ্ড কালচে, যার ব্যাস ৭০ সে.মি. পর্যন্ত হতে পারে। গাব পাকলে এর রঙ হয় গাঢ় লাল। খোসার উপরটা মখমলের মত। ফলের ভেতরটা নরম, ক্রিমের মতো সাদা বা গোলাপী শাঁস যুক্ত। স্বাদ এবং সুগন্ধ অনেকটা একটি পীচের মতো। আপেলের আকারের এই ফলগুলো গোলাকার হয়। প্রায় ৩-৪ ইঞ্চি লম্বা ও ২-৪ ইঞ্চি ব্যাসযুক্ত এবং ওজনে ১০০ গ্রাম থেকে ৫০০ গ্রাম পর্যন্ত হয়।এটি বহুল পরিমাণে বাজারজাত করা হয় এবং জনপ্রিয় একটি ফল।
পুষ্টি উপাদান:
প্রতি ১০০ গ্রাম খাদ্য-উপযোগী গাবে রয়েছে ৫০৪ কিলোক্যালরি খাদ্যশক্তি, ৮৩ থেকে ৮৪ গ্রাম জলীয় অংশ, ২ দশমিক ৮ গ্রাম আমিষ, শূন্য দশমিক ২ গ্রাম চর্বি, ১১ দশমিক ৮৮ গ্রাম শর্করা, ১ দশমিক ৮ গ্রাম খাদ্য আঁশ, ১১ দশমিক ৪৭ গ্রাম চিনি, ৪৬ মিলিগ্রাম ক্যালসিয়াম, ৩৫ আইইউ ভিটামিন-এ, ১৮ মিলিগ্রাম ফসফরাস, শূন্য দশমিক ৬ মিলিগ্রাম লোহা, শূন্য দশমিক ২ মিলিগ্রাম থায়ামিন, ১৮ মিলিগ্রাম ভিটামিন-সি, ১১০ মিলিগ্রাম সোডিয়াম, ৩০৩ মিলিগ্রাম পটাশিয়াম।
দেশি গাব নামে অন্য একটি ফল রয়েছে যা সম্পূর্ণ ভিন্ন এক প্রজাতি।
চীনের জাতিগোষ্ঠীর তালিকা

চীনে বহুসংখ্যক জাতি বা নৃগোষ্ঠী বাস করে। এখানে চীন বলতে গণপ্রজাতন্ত্রী চীন ও তাইওয়ান চীন প্রজাতন্ত্র উভয়কে বোঝানো হয়েছে।
চীনের মূল ভূখণ্ডের (গণপ্রজাতন্ত্রী চীন) বৃহত্তম জাতি বা নৃগোষ্ঠীটি হল হান চীনা জাতি। ২০১০ সালের হিসাব অনুযায়ী গণচীনের জনসংখ্যার ৯১.৫১%-ই (অর্থাৎ ১২০ কোটি লোক) হান চীনা জাতির লোক ছিল। সংখ্যাগুরু হান চীনাদের পাশাপাশি চীনে আরও ৫৫টি সংখ্যালঘু নৃগোষ্ঠী বাস করে, যাদের মোট জনসংখ্যা আনুমানিক ১০ কোটি ৫০ লক্ষ (৮%); এদের বেশিরভাগই চীনের উত্তর-পশ্চিম, উত্তর, উত্তর-পূর্ব, দক্ষিণ ও দক্ষিণ-পশ্চিম অংশে বাস করে, তবে কিছু চীনের অভ্যন্তরে দেশের মধ্যভাগেও বাস করে।
চীনে ৫৬টি জাতিকে সরকারীভাবে স্বীকৃতি দেয়া হয়েছে।
চার্লস গ্রিলে অ্যাবট

"দ্ব্যর্থতা নিরসনের জন্য দেখুন: চার্লস অ্যাবট"
চার্লস গ্রিলে অ্যাবট (১৮৭২ - ১৯৬১) একজন মার্কিন জ্যোতির্বিজ্ঞানী। তিনি সৌর বিকিরণ এবং পৃথিবীর জলবায়ুর উপর এর প্রভাব বিষয়ে বিষেশজ্ঞ ছিলেন। ১৯০৭ সাল থেকে যুক্তরাষ্ট্রের স্মিথসোনিয়ান অ্যাস্ট্রোফিজিক্যাল মানমন্দিরের পরিচালক পদে আসীন ছিলেন। অ্যাবটই প্রথম সৌর ধ্রুবকের অতিমাত্রায় সঠিক একটি মান নির্ণয় করেছিলেন। এছাড়াও তিনিই প্রথম সূর্যের অবলোহিত বর্ণালীর নির্ভুল মানচিত্র তৈরি করেন এবং সৌর কিরীটের তাপীয় প্রভাবের উপর গবেষণা করেন। মাউন্ট উইলসন সোলার মানমন্দিরে অবস্থিত ৬৩-ফুট (১৯-মিটার) দূরবীনটি নির্মাণে তিনি সাহায্য করেছিলেন।
মতিঝিল মডেল স্কুল এন্ড কলেজ

মতিঝিল মডেল স্কুল এন্ড কলেজ বাংলাদেশের একটি বিদ্যালয় যা ঢাকার মতিঝিল এলাকায় অবস্থিত। ১৯৮০ সালে বিদ্যালয়টি প্রতিষ্ঠিত হয়। প্রতিষ্ঠাতা বীর মুক্তিযোদ্ধা মেসবাহ উদ্দিন সাবু । এখানে আনুমানিক বারো হাজারের বেশি ছাত্র -ছাত্রী পড়াশুনা করে। স্কুলটি দুটি শাখাতে পরিচালিত হয়, প্রধান শাখাটি ঢাকার মতিঝিলের এজিবি কলোনিতে এবং অপর শাখাটি বাসাবোতে অবস্থিত। প্রতিষ্ঠানটিতে প্রভাতি (বাংলা বালিকা প্রাথমিক, মাধ্যমিক ও কলেজ শাখা ) এবং দিবা (বাংলা বালক) শিফটে পরিচালিত হয়। স্কুল শাখায় ইংরেজি ভার্সন রয়েছে। মতিঝিল শাখাতে ইংরেজি ভার্সন পরিচালিত হয়। ইংরেজি ভার্সনের প্রভাতি (বালিকা ১ম-১০ম এবং বালক ক্লাস ১ম-৫ম) এবং দিবা (বালক ৬ষ্ঠ -১০ম) শিফটে পরিচালিত হয়। কলেজের একটি শাখা মাত্র বিদ্যমান। কলেজ শাখাটি শুধুমাত্র বালিকাদের জন্য এবং কলেজ প্রভাতি (একাদশ-দ্বাদশ) শিফটে পরিচালিত হয়।
মতিঝিল ব্রাঞ্চ কমলাপুর রেলওয়ে স্টেশন থেকে ২০০ গজ পশ্চিম - উত্তর কোণে মতিঝিল কলোনির মধ্যে অবস্থিত । এরিয়া কোড ১০০০
এটি খিলগাঁও ফ্লাইওভার বা অতীশ দীপংকর মহাসড়ক থেকে ১০ গজ দূরে উত্তরে মেইন গেট। এরিয়া কোড-১২১৪
প্রভাতি শাখায় ষষ্ঠ থেকে নবম তলায় শ্রেণি কার্যক্রম অনুষ্ঠিত হয়। ছাত্রীদের উঠা- নামার জন্য সুপরিসর অত্যাধুনিক লিফট ব্যবহৃত হয়।
১৯৮০ সালে বিদ্যালয়টি প্রতিষ্ঠিত হয়। 
১৯৯৫ সালে মূলস্কুলের পাশাপাশি শাখাস্কুল প্রতিষ্ঠিত হয়, আগে তা শাজাহানপুর পরিচালনা করা হতো যা পরে স্থানান্তর করে বর্তমানে বাসাবোতে স্বভূমিতে কার্যক্রম পরিচালনা করছে।
১৯৯৪ সাল থেকে কলেজ শাখার কার্যক্রম শুরু হয় এবং বিজ্ঞান, মানবিক ও ব্যবসায় শিক্ষা শাখায় পাঠদান করা হয়।
মতিঝিল ব্রাঞ্চ এ ৩ টি ভবন রয়েছে। মূল স্কুল ভবন ৬ তলা বিশিষ্ট, পূর্ব পাশে ভবনটি ৬ তলা বিশিষ্ট লাল রং এ ভবন এবং পশ্চিম পাশে ভবনটি ৯ তলা বিশিষ্ট। ৩ ভবনে মোট ৮০ টি কক্ষ রয়েছে।
বাসাবো শাখাতে নিজস্ব ভবন আছে।
কলেজ শাখটি মতিঝিল শাখা মূল ভবনে পরিচালনা করা হয়। কলেজ শিক্ষক মিলনায়তন ষষ্ঠ তলাতে অবস্থিত। 
মতিঝিল মডেল স্কুল এন্ড কলেজের ২০২৫ সালে নির্বাচিত এডহক গভর্নিং বডির বর্তমান সদস্যবৃন্দ।
মতিঝিল মডেল স্কুল এন্ড কলেজ স্কাউট গ্রুপ ৬৯ নং দল বাংলাদেশ স্কাউটের অন্যতম সক্রিয় স্কাউট গ্রুপ। প্রতি বছর আমাদের স্কাউটরা আন্তর্জাতিক/জাতীয়/মেট্রো ক্যাম্পে অংশগ্রহণ করে এবং র‌্যাংক স্থান পায়। প্রতি বছর বিপুল সংখ্যক স্কাউট "প্রেসিডেন্টস স্কাউটস অ্যাওয়ার্ড" অর্জন করে।
প্রতি প্রতিবছরে শুরুতে বার্ষিক ক্রীড়া ও সাংস্কৃতিক প্রতিযোগিতা হয়ে থাকে।
মতিঝিল মডেল সায়েন্স ক্লাব সচল রয়েছে এবং বিভিন্ন পর্যায়ে মেলাতে সদস্যবৃন্দ অংশগ্রহণ করে থাকে।
তথ্য প্রযুক্তি বিষয় নিয়ে এই ক্লাব করা হয়েছে যার কার্যক্রম বিদ্যমান রয়েছে। 
মতিঝিল মডেল ডিবেটিং ক্লাব যাত্রা শুরু করে ১৯৮০ সালে। ডিবেটিং ক্লাব নানা ধরনের প্রতিযোগিতার আয়োজন করে থাকে।
এই ক্লাবটি বিভিন্ন ভাষা বিষয়ে দক্ষতা বাড়ানো জন্য করা হয়েছে।
গ্রন্থাগারটি স্কুল প্রাঙ্গণের মতিঝিল ব্রাঞ্চ এ মূল স্কুল ভবনের ২ তলায় অবস্থিত। এখানে বিপুল পরিমাণে গল্প, উপন্যাস, কবিতা, সাধারণ জ্ঞানের বই এবং কিছু পাঠ্য বই রয়েছে। 
প্রতিষ্ঠান থেকে জাতীয় পর্যায়ে অনুষ্ঠিত সকল ধরনের খেলাধুলায় ছাত্র-ছাত্রীরা অংশগ্রহণ করে থাকে।
স্কুল প্রাঙ্গণ ক্যান্টিন আছে।
ওপেনজিএল

ওপেন জিএল (OpenGL) (ওপেন গ্রাফিক্স লাইব্রেরী) বিভিন্ন প্লাটফর্মে তৃতীয় মাত্রার গ্রাফিক্স (দ্বিতীয় মাত্রা সহ) তৈরির একটি প্রমিত এপ্লিকেশন প্রোগ্রামিং ইন্টারফেস বা এপিআই। এই ইন্টারফেসে ২৫০টিরও অধিক বিভিন্ন ধরনের ফাঙ্কশন কল করার সুযোগ রয়েছে। এগুলো ব্যবহার করে একদম সহজ থেকে খুব জটিল দৃশ্য তৈরি করা যায়। ১৯৯২ সালে সিলিকন গ্রাফিক্স নামক একটি প্রতিষ্ঠান ওপেনজিএল নির্মাণ করে। ভিডিও গেমগুলি ওপেনজিএল-এর মাধ্যমে GPU-তে রিয়েল-টাইম রেন্ডারিং গণনা আউটসোর্স করে। রেন্ডার করা ফলাফলগুলি মূল মেমরিতে ফেরত পাঠানো হয় না, বরং ভিডিও মেমরির ফ্রেমবাফারে পাঠানো হয়। ডিসপ্লে কন্ট্রোলার তারপর ডিসপ্লে ডিভাইসে এই ডেটা পাঠাবে।
সূরা ফালাক

সূরা আল-ফালাক (; "নিশিভোর") মুসলমানদের ধর্মীয় গ্রন্থ কুরআনের ১১৩ তম সূরা; এর আয়াত, অর্থাৎ বাক্য সংখ্যা ৫ এবং রূকু, তথা অনুচ্ছেদ সংখ্যা ১। সূরা আল-ফালাক মদীনায় অবতীর্ণ হয়েছে; যদিও কোন কোন বর্ণনায় একে মক্কায় অবতীর্ণ হিসাবে উল্লেখ করা হয়। এর পাঁচ আয়াতে শয়তানের অনিষ্ট থেকে সুরক্ষার জন্য সংক্ষেপে আল্লাহর নিকট প্রার্থণা করা হয়। এই সূরাটি এবং এর পরবর্তী সূরা আন-নাসকে একত্রে "মু'আওবিযাতাইন" (আল্লাহর কাছে আশ্রয় চাওয়ার দু'টি সূরা) নামে উল্লেখ করা হয়। অসুস্থ অবস্থায় বা ঘুমের আগে এই সূরাটি পড়া একটি ঐতিহ্যগত সুন্নত।
সূরা ফালাক ও সূরা আন-নাস আলাদা আলাদা সূরা হলেও এদের পারস্পরিক সম্পর্ক এত গভীর ও উভয়ের বিষয়বস্তু পরস্পরের সাথে এত বেশি নিকট সম্পর্কিত যে এদেরকে একত্রে “মু’আওবিযাতাইন” (আল্লাহর কাছে আশ্রয় চাওয়ার দু’টি সূরা) নামে ডাকা হয়; আর এই সূরা দু’টি নাযিলও হয়েছে একই সাথে একই ঘটনার পরি-প্রেক্ষিতে।
সূরা আল ফালাক ও পরবর্তী সূরা নাস একই সাথে একই ঘটনায় অবতীর্ণ হয়েছে। মুসনাদে আহমদে বর্ণিত আছে, জনৈক ইহু্দী রসূলুল্লাহ্‌ (সা:)- এর উপর জাদু করেছিল। ফলে তিনি অসুস্থ হয়ে পড়েন। জিবরাঈল (আ:) আগমন করে সংবাদ দিলেন যে, জনৈক ইহু্দী জাদু করেছে এবং যে জিনিসে জাদু করা হয়েছে, তা অমুক কুপের মধ্যে আছে। রসুলুল্লাহ (সা:) লোক পাঠিয়ে সেই জিনিস কূপ থেকে উদ্ধার করে আনলেন। তাতে কয়েকটি গিরু ছিল। তিনি এই সূরা দুটি পড়ে ফুক দেওয়ায় গিরুগুলো সাথে সাথে খুলে যায় এবং তিনি সম্পূর্ণ সুস্থ হয়ে শয্যা ত্যাগ করেন।
মুসনাদে আহমদের রেওয়ায়েতে আছে, রসুলুল্লাহ (সা:) -এর এই অসুখ ছয় মাস স্থায়ী হয়েছিল।
২০০৭-এর চট্টগ্রামের ভূমিধ্বস

২০০৭ সালের ১১ই জুন তারিখে বাংলাদেশের বন্দর নগরী চট্টগ্রামে বৃষ্টিজনিত ভূমিধ্বসে অন্তত ১২২ জনের প্রাণহানী ঘটে। প্রবল বর্ষণের ফলে পাহাড় থেকে মাটি ও কাদার ঢল পাহাড়ের পাদদেশে অবস্থিত বস্তি ও কাঁচা ঘরবাড়ি উপরে ধ্বসে পড়লে বহু মানুষ চাপা পড়ে যায়। অনেকে মানুষ নিখোঁজ হয়। রবিবার থেকে চলা টানা বর্ষণ এই ঘটনার মূল কারণ। আবহাওয়াবিদদের মতে কয়েক ঘণ্টার মধ্যে চট্টগ্রামে ২০ সে.মি. এরও বেশি বৃষ্টিপাত হয়।
উদ্ধারকর্মীরা দিনভর তৎপরতা চালিয়ে যায় এবং মৃত ও আহতের সংখ্যা বেড়ে চলে। সবচেয়ে ক্ষতিগ্রস্ত এলাকা হচ্ছে হাটহাজারী, যেখানে তিনটি পরিবার চার মিটার মাটির নিচে চাপা পড়েছে। দোকান-পাট, বিদ্যালয় ও অন্যান্য প্রতিষ্ঠানে স্বাভাবিক জীবনযাত্রা চরম ক্ষতিগ্রস্ত হয়। সূত্রমতে এলাকার কিছু যায়গায় কোমর পরিমাণ পানি জমে যায়। অনেক অধিবাসী বর্তমানে স্থানীয় মসজিদে আশ্রয় গ্রহণ করে। বিশেষজ্ঞের মতে এটি চট্টগ্রামের ইতিহাসে ভয়াবহতম ভূমিধ্বস। চট্টগ্রাম শহরের প্রায় ১.৫ মিলিয়ন মানুষ যা শহরের মোট জনসংখ্যার এক তৃতীয়াংশ, তিন থেকে চার ফুট পানিতে আটকা পড়ে।
চট্টগ্রাম বিমানবন্দরের সকল ফ্লাইট বাতিল করা হয় এবং বাংলাদেশের আমদানী-রপ্তানির ৯০ শতাংশ যে বন্দর থেকে আসে, সেই চট্টগ্রাম সমুদ্রবন্দর বন্ধ হয়ে যায়। ১২ জুন, পর্যন্ত চট্টগ্রামে ৩৯৭ মি.মি. বৃষ্টি রেকর্ড করা হয়।
তৎকালীন রাষ্ট্রপতি ইয়াজউদ্দিন আহম্মেদ এবং প্রধান উপদেষ্টা ফখরুদ্দীন আহমদ ঘটনায় মর্মাহত হন এবং পরিস্থিতির দিকে নজর রাখেন। বিভিন্ন রাজনৈতিক দল ও সংগঠনের নেতৃবৃন্দ ক্ষতিগ্রস্তদের জন্য শোক প্রকাশ করে। তত্ত্বাবধায়ক সরকার ক্ষমতায় আসার পর এটিই বাংলাদেশের প্রথম প্রাকৃতিক দুর্যোগ। সরকার ক্ষতিগ্রস্তদের ক্ষতিপূরণের আশ্বাস দেয়। ঝুকিপূর্ণ স্থানের অধিবাসীদের নিরাপদ স্থানে সরানোর ব্যবস্থা করা হয়। প্রতি ক্ষতিগ্রস্ত ব্যক্তিকে চাল, বিস্কুট, শাড়ি, লুঙ্গি ও ৩,০০০ টাকা দেওয়া হয়।
ভৌগোলিক স্থানাঙ্ক ব্যবস্থা

ভৌগোলিক স্থানাঙ্ক ব্যবস্থা অথবা Geographic Co-ordinate System সংক্ষেপে GCS হল তিনটি স্থানাঙ্ক মানের সাহায্যে পৃথিবীর যেকোন স্থানের অবস্থান সুনির্দিষ্ট করার একটি ব্যবস্থা। এই ব্যবস্থার ফলে পৃথিবীর যেকোন স্থানের একটি অনন্য স্থানাঙ্ক থাকে। স্থানাঙ্ক ব্যবস্থার তিনটি মাত্রা হচ্ছে অক্ষাংশ, দ্রাঘিমাংশ এবং সমুদ্রপৃষ্ঠ থেকে উচ্চতা বা গভীরতা।
ভৌগোলিক স্থানাঙ্ক ব্যবস্থা উদ্ভাবনের কৃতিত্ব সাইরিনের অধিবাসী 'ইরাটোসথেনিস' এর, যিনি খ্রিস্টপূর্ব ৩য় শতাব্দীতে আলেকজান্দ্রিয়ার লাইব্রেরিতে 'জিওগ্রাফী' বইটি রচনা করেন। এক শতাব্দী পরে, নিসিয়ার অধিবাসী 'হিপারকাস' সৌর উচ্চতার পরিবর্তে নাক্ষত্রিক পরিমাপ থেকে অক্ষাংশ নির্ধারণ করেন এবং চন্দ্রগ্রহণের সময় দ্বারা দ্রাঘিমাংশ নির্ধারণ করে এই সিস্টেমে উন্নতি সাধন করেন।
১ম বা ২য় শতাব্দীতে, টায়ারের অধিবাসী 'মারিনাস' একটি বিস্তত গেজেটিয়ার এবং প্রাইম মেরিডিয়ান থেকে পশ্চিম আফ্রিকার উপকূলে ক্যানারি বা কেপ ভার্দে এবং এশিয়া মাইনর এর রোডস দ্বীপের উত্তরে বিস্তৃত বিশ্বের মানচিত্র সংকলন করেছিলেন, যা গাণিতিকভাবে প্লট করা। টলেমি 'গ্রীষ্মের দিনের মাঝামাঝি সময়ে দৈর্ঘ্যের পরিপ্রেক্ষিতে' অক্ষাংশ পরিমাপের পরিবর্তে দ্রাঘিমাংশ এবং অক্ষাংশ উভয় বিবেচনার জন্য মারিনাসকে কৃতিত্ব দেন। টলেমি নিরক্ষরেখা থেকে অক্ষাংশ পরিমাপ করেন। 
৯ম শতাব্দীতে টলেমির কাজটি আরবি ভাষায় অনূদিত হবার পর, আল-খোয়ারিজমি 'বুক অফ দ্য ডেসক্রিপশন অফ দ্য আর্থ' এ ভূমধ্যসাগরের দৈর্ঘ্য সম্পর্কে মারিনাস এবং টলেমির ভুল সংশোধন করেন, যার ফলে মধ্যযুগীয় আরবি মানচিত্র টলেমির লাইনের ১০° পূর্বে 'প্রধান মেরিডিয়ান' লাইন ব্যবহার করত॥ ১৩০০সালে টলেমির লেখা 'ম্যাক্সিমাস প্ল্যানুডস' পুনরুদ্ধারের পর ইউরোপে গাণিতিক কার্টোগ্রাফি পুনরায় শুরু হয়। ১৪০৭ সালের দিকে জ্যাকোপো ডি'অ্যাঞ্জেলো ফ্লোরেন্সে পাঠ্যটি ল্যাটিন ভাষায় অনুবাদ করেন।
১৮৮৪ সালে, মার্কিন যুক্তরাষ্ট্র, আন্তর্জাতিক মেরিডিয়ান সম্মেলনের আয়োজন করে, যেখানে পঁচিশটি দেশের প্রতিনিধিরা অংশগ্রহণ করে। তাদের মধ্যে বাইশ জন ইংল্যান্ডের গ্রিনউইচের রয়্যাল অবজারভেটরির দ্রাঘিমাংশকে শূন্য-রেফারেন্স লাইন হিসেবে গ্রহণ করতে সম্মত হয়। ডোমিনিকান রিপাবলিক, প্রস্তাবের বিরুদ্ধে ভোট দেয়, ফ্রান্স এবং ব্রাজিল বিরত থাকে।
প্রাচীন ব্যাবিলিয়ন তত্ত্ব, যা পরে গ্রিক দার্শনিক ভুগোলবিদ টলেমি পরিবর্ধিত করেছেন, অনুসারে পূর্ণ বৃত্ত ৩৬০ ডিগ্রীতে (৩৬০°) বিভক্ত।
এই দুটি কোণের মাধ্যমে ভূপৃষ্ঠের যেকোন স্থানের আনুভূমিক অবস্থান নির্ণয় করা সম্ভব।
উদাহরণস্বরুপ ঢাকার অক্ষাংশ ২৩°৪২′০″ উত্তর এবং দ্রাঘিমাংশ ৯০°২২′৩০″ পূর্ব ()। সুতরাং পৃথিবীর কেন্দ্র থেকে বিষুবরেখার ২৩°৪২′০″ উত্তরে ও গ্রীনউইচ থেকে ৯০°২২′৩০″ পূর্বে অঙ্কিত কোন ভেক্টর রেখা ঢাকার মাঝ দিয়ে যাবে।
সাধারণত ডিগ্রীকে মিনিটে (এক ডিগ্রীর ৬০ ভাগের একভাগ, সংকেত ′ অথবা "m") এবং সেকেন্ডে (এক মিনিটের ৬০ ভাগের একভাগ, সংকেত ″ অথবা "s") ভাগ করেও প্রকাশ করা হয়। ডিগ্রী প্রকাশের কয়েকটি রীতি রয়েছে:
DM অথবা DMS থেকে DD তে পরিনত করতে ব্যবহার করতে হয়, দশমিক ডিগ্রী = ডিগ্রীর পূর্ণসংখ্যা + মিনিটকে ৬০ দিয়ে ভাগ করে প্রাপ্ত ভাগফল + সেকেন্ডকে ৩৬০০ দিয়ে ভাগ করে প্রাপ্ত ভাগফল। DMS সবচেয়ে বেশি ব্যবহৃত হয় এবং মানচিত্র, "গ্লোবাল পজিশনিং সিস্টেম বা জিপিএস " প্রভৃতিতে এটি দেখা যায়।
অক্ষাংশ ও দ্রাঘিমাংশ বিভিন্ন স্থানাঙ্ক ব্যবস্থার জন্য বিভিন্ন হতে পারে। এরকম ভিন্ন স্থানাঙ্ক ব্যবস্থার উদাহরণ হচ্ছে WGS 84 যা সকল জিপিএস যন্ত্রপাতিতে ব্যবহৃত হচ্ছে। সহজ ভাষায়, বিভিন্ন স্থানাঙ্ক ব্যবস্থার জন্য একই স্থানের অক্ষাংশ ও দ্রাঘিমাংশের মান আলাদা হতে পারে।
<div class="references-small">
দ্রাঘিমারেখা

পৃথিবীর উত্তরমেরু ও দক্ষিণমেরু বরাবর অঙ্কিত কাল্পনিক রেখা,দ্রাঘিমারেখা বা দ্রাঘিমা বা মধ্যরেখা নামে পরিচিত। এদের বিস্তার উত্তর মেরু থেকে দক্ষিণ মেরু পর্যন্ত অর্থাৎ এরা উত্তর-দক্ষিণে বিস্তৃত। একটি দ্রাঘিমার উপরিস্থিত সমস্ত বিন্দুর দ্রাঘিমাংশ সমান হয়। প্রতিটি দ্রাঘিমারেখা সমস্ত সমাক্ষরেখার সাথে লম্বভাবে অবস্থান করে। দ্রাঘিমা রেখা গুলির দৈর্ঘ্য পরস্পর সমান, কারণ এদের প্রতিটিই পৃথিবীর উপরিস্থিত এক একটি মহাবৃত্তের অর্ধেক। এদের দৈর্ঘ্য ২০,০০৩.৯৩ কিমি (১২,৪২৩ মাইল)।
এশিয়ান ফুটবল কনফেডারেশন

এশিয়ান ফুটবল কনফেডারেশন (এএফসি) হল এশিয়া ও অস্ট্রেলিয়ায় অ্যাসোসিয়েশন ফুটবলের সর্বোচ্চ পরিচালনা পরিষদ। বর্তমানে এর সদস্য সংখ্যা ৪৭। অধিকাংশ সদস্যই এশিয়া ও অস্ট্রেলিয়া মহাদেশের। কিন্তু এশিয়া ও ইউরোপ উভয় অঞ্চলে অবস্থিত আন্তমহাদেশীয় রাষ্ট্র যেমন- আজারবাইজান, জর্জিয়া, কাজাখস্তান, রাশিয়া ও তুরস্ক এএফসির সদস্য না হয়ে তারা উয়েফার সদস্য হয়েছে। অন্য তিনটি রাষ্ট্র (আর্মেনিয়া, সাইপ্রাস ও ইসরায়েল) যেগুলো ভৌগোলিকভাবে এশিয়ার পশ্চিম সীমান্ত বরাবর অবস্থিত তারাও উয়েফার সদস্য। আবার অন্যদিকে ওশেনিয়া অঞ্চলের অস্ট্রেলিয়া এএফসির সদস্য হয়েছে ২০০৬ সালে, পাশাপাশি প্রশান্ত মহাসাগরীয় দ্বীপপুঞ্জ, মার্কিন যুক্তরাষ্ট্রের একটি অঞ্চল গুয়ামও এর সদস্য হয়েছে।
ফিফার ছয়টি মহাদেশীয় কনফেডারেশনের মধ্যে এটি অন্যতম। দ্বিতীয় এশিয়ান গেমস চলাকালে ফিলিপাইনের ম্যানিলায় ১৯৫৪ সালে এএফসি প্রতিষ্ঠিত হয়। আফগানিস্তান, বার্মা, তাইপে, হংকং, ভারত, ইন্দোনেশিয়া, জাপান, কোরিয়া, পাকিস্তান, ফিলিপাইন, সিঙ্গাপুর এবং ভিয়েতনাম - এ ১২টি দেশ প্রতিষ্ঠাকালীন সদস্যের মর্যাদা পায়। সংস্থার সদর দফতর বুকিত জলিল, কুয়ালালামপুর, মালয়েশিয়ায় অবস্থিত। বর্তমান সভাপতি হিসেবে রয়েছেন বাহরাইনের সালমান বিন ইব্রাহিম আল-খলিফা।
এএফসি'র ৪৭ সদস্য সংস্থাকে পাঁচটি অঞ্চলে বিভক্ত করা হয়েছে।
সূরা ইখলাস

স্রষ্টার একত্ববাদের ঘোষণা বা একনিষ্ঠতা (Arabic: الْإِخْلَاص, "আল-ইখলাস" ) বা একত্ববাদ (, "আত-তাওহীদ"), যা সাধারণত সূরা আল-ইখলাস নামে পরিচিত, হলো কুরআনের ১১২ তম অধ্যায় (সূরা)।
কুরআন এর এই (সূরা)টি মুসলমাগণ বিশেষভাবে অনুশীলন করেন, এবং ইসলাম এর দ্বিতীয় উৎস (হাদিস) সূরাটিকে পুরো কুরআনের এক-তৃতীয়াংশের সমান বলে ঘোষণা করে। বলা হয় যে, সূরা ইখলাস (নবুয়ত লাভের পর) মুহাম্মাদ ও কুরাইশ পৌত্তলিকদের দ্বন্দ্ব চলাকালীন মুহাম্মাদ (সল্লল্লহু আলাইহি ওয়া সাল্লাম) এর সাথে আল্লাহর বিভিন্ন বৈশিষ্ট্য সম্পর্কে চ্যালেঞ্জের জবাব দিয়েছিল।
আল-ইখলাস কেবল এই সূরার নামই নয়, এর বিষয়বস্তুর শিরোনামও, কারণ এটি একমাত্র তাওহীদের সাথে সম্পর্কিত। সাধারনত কুরআনের অন্যান্য সূরাগুলো তদ্বীয় একটি শব্দের নামে নামকরণ করা হয়েছে। তবে এই সূরাতে ইখলাস শব্দটি কোথাও পাওয়া যায় না। অর্থাৎ, এর অর্থ এবং বিষয় বিবেচনায় রেখে এ নাম দেওয়া হয়েছে।
১. বল, তিনিই আল্লাহ, এক-অদ্বিতীয়।
২. আল্লাহ কারো মুখাপেক্ষী নন, সকলেই তাঁর মুখাপেক্ষী। 
৩. তিনি কাউকে জন্ম দেননি এবং তাঁকেও জন্ম দেয়া হয়নি।
৪. এবং তাঁর সমতুল্য কেহই নেই।
মুসলমানগণ সওয়াব এর কাজ হিসেবে কুরআন সম্পূর্ণভাবে বা এর অংশবিশেষ আবৃত্তি এবং মুখস্থ করে থাকেন। শুদ্ধভাবে (তাজবিদ অনুসারে) কুরআন পাঠ করাকে একটি অতুলনীয় ইবাদত হিসেবে গণ্য করা হয়।
মুশরিকরা হযরত মুহাম্মদ (স:) - কে আল্লাহ্‌ তা'আলার বংশ পরিচয় সম্পর্কে জিজ্ঞেস করেছিল , যার জওয়াবে এই সূরা নাযিল হয়। অন্য এক বিবরণে আছে যে , মদীনার ইহুদিরা এ প্রশ্ন করেছিল। আবার কোনো কোনো বর্ণনায় রয়েছে যে , তারা আরও প্রশ্ন করেছিল- "আল্লাহ্‌ তা'আলা কিসের তৈরি ? স্বর্ণ-রৌপ্য নাকি অন্য কিছুর?" এর জওয়াবে সূরাটি অবতীর্ণ হয়েছে ৷
 
 
 
ইসলামের প্রারম্ভিক বছরগুলোতে কুরআনের কিছু সূরা বিভিন্ন নামে পরিচিত ছিল, কখনও কখনও অঞ্চল অনুসারে বিভিন্ন সূরা বিভিন্ন নামে পরিচিত ছিল। এই সূরাটি সেগুলোর মধ্যে একটি। সূরাটি তাওহীদের একটি সংক্ষিপ্ত ঘোষণা, আল্লাহর একত্ববাদ সমন্বিত চারটি আয়াত। আল-ইখলাস অর্থ "বিশুদ্ধতা" বা "একনিষ্ঠতা"।
এটি মক্কায় নাকি মদিনায় অবতীর্ণ তা নিয়ে বিতর্ক রয়েছে।তবে সূরাটি মক্কায় অবতীর্ণ হওয়ার তথ্যই সম্ভাব্য এবং যুক্তিযুক্ত, বিশেষত যেহেতু এটি আবিসিনিয়ার বিলাল দ্বারা প্রমাণিত হয়, যিনি তাঁর নিষ্ঠুর কর্তা দ্বারা নির্যাতিত হচ্ছিলেন এবং "আহাদ, আহাদ!" [(আল্লাহ) একক, একক!] বারবার বলছিলেন। উবাই ইবনে কা’ব হতে বর্ণিত যে, সূরাটি অবতীর্ণ হয় মুশরিকদের প্রশ্নের প্রেক্ষিতে: "হে মুহাম্মাদ! তোমার প্রতিপালকের বংশপরিচয় আমাদেরকে বল।"
সূরা আল ইখলাসে চারটি আয়াত রয়েছে:
১১২:১. বলুন: তিনি আল্লাহ, (যিনি) একক। ১১২:২. আল্লাহ আস-সামাদ (অমুখাপেক্ষী)। ১১২:৩. না তিনি কাউকে জন্ম দিয়েছেন, না তিনি জন্ম নিয়েছেন। ১১২:৪. এবং কেউই তার সমতুল্য নয়।
এ বিষয়ে "তাফসির ইবনে কাসির" এ বলা হয়েছে,
এই শব্দটি (আল-আহাদ) পরাক্রমশালী আল্লাহ ছাড়া আর কারও পক্ষে ব্যবহার করা যাবে না, কারণ তিনি (আল্লাহ) তার সমস্ত গুণাবলীতে ও কর্মে নিখুঁত।
হাদিস অনুসারে এ সূরাটি বিশেষভাবে গুরুত্বপূর্ণ এবং সূরা ইখলাস কুরআনের একটি সম্মানীত অংশ:
ডেথ নোট (চলচ্চিত্র)

ডেথ নোট বিখ্যাত জাপানী এনিমে ডেথ নোট অবলম্বনে নির্মিত একটি চলচ্চিত্র। পরিচালনা করেছেন Shūsuke Kaneko। চলচ্চিত্রটি প্রযোজনা করেছে নিপ্পন টেলিভিশন। চিত্রায়িত হয়েছে জাপানে।
ইয়াগামি লাইতো জাপানের কান্টোতে অবস্থিত একটি বিশ্ববিদ্যালয়ের আইনের ছাত্র। স্কুল থেকেই মেধাবী হিসেবে চিহ্নিত হয়ে আসছে। তার বাবা জাপান পুলিশের একজন ঊর্ধ্বতন কর্মকর্তা। এ সুবাদে বাবার কম্পিউটারে হ্যাক করে সে পুলিশ বিভাগের অনেক গোপন খবর জানতে পারে। আইনের প্রতি তার শ্রদ্ধা ছিল, কিন্তু হ্যাক করার পর সে দেথতে পায় আইন ও বাস্তবতায় কতো পার্থক্য, কত দাগী আসামীর কোন বিচার হচ্ছেনা, আবার অনেক নিরপরাধীর বিচার হচ্ছে। এ নিয়ে সে বিশেষ উদ্বিগ্ন ছিল। এমন সময় তার হাতে আসে ডেথ নোট।
এনিমে ও ম্যাংগার সাথে চলচ্চিত্রের বেশ কিছু পার্থক্য রয়েছে। মূল পার্থক্য তৃতীয় কিরাকে নিয়ে। এনিমেতে তৃতীয় কিরা যে ছিল চলচ্চিত্র তাকে দেখানো হয়নি।
রুডইয়ার্ড কিপলিং

জোসেফ রুডইয়ার্ড কিপলিং (; জন্ম: ৩০ ডিসেম্বর, ১৮৬৫ - মৃত্যু: ১৮ জানুয়ারি, ১৯৩৬) একজন ইংরেজ লেখক, কবি এবং সাহিত্যিক ছিলেন যিনি ভারতে জন্মগ্রহণ করেন। মূলত তার অসাধারণ শিশু সাহিত্যের জন্য সুখ্যাতি লাভ করেন। তার অমর সৃষ্টিকর্মের মধ্যে রয়েছে শিশু সাহিত্য দ্য জাঙ্গল বুক, জাস্ট টু স্টরিস, পাক অফ পুক্‌স হিল, কিম; উপন্যাস কিম; কবিতা "ম্যান্ডালে", "গুঙ্গা ডিন" ইত্যাদি। এছাড়াও ১৮৯৫ সালে তিনি অত্যন্ত জনপ্রিয় কবিতা ইফ - রচনা করেন। ছোটগল্প রচনার আধুনিক শিল্প নির্দেশনার একজন অন্যতম উদ্ভাবক হিসেবেও তার পরিচিতি রয়েছে। তবে সব দিক দিয়ে তার শিশু সাহিত্যগুলোই সবচেয়ে জনপ্রিয়তা লাভ করেছে। এগুলোকে শিশু সাহিত্যের ইতিহাসে একেকটি অনন্য রচনা হিসেবে অভিহিত করা যেতে পারে। জেমস জয়েস একবার মত প্রকাশ করেছিলেন যে, 'ঊনবিংশ শতাব্দীর তিন ক্ষণজন্মা লেখক তলস্তয়, কিপলিং এবং দ্য'আনুনজিও; তাদের প্রকৃতি প্রদত্ত মেধা ছিল সবচেয়ে বেশি, কিন্তু তারা কেউই তাদের এই উপহারের পূর্ণ ব্যবহার করতে পারেননি।' তিনি আরও বলেন, 'এই তিনজনেরই ধর্ম ও দেশপ্রেম সম্পর্কে অর্ধ-ফ্যানাটিক ধারণা ছিল।'
১৯০৭ সালে সাহিত্যে নোবেল পুরস্কার লাভ করেন। ১৯৩৬ সালে আকস্মিকভাবে মৃত্যুবরণ করলে তাকে লন্ডনের ওয়েস্টমিনিস্টার অ্যাবেতে সমাহিত করা হয়।
কিপলিংয়ের জন্ম ১৮৬৫ সালের ৩০ ডিসেম্বর ব্রিটিশ ভারতের মুম্বাই নগরীতে। তার জন্মের কিছুদিন আগে তার বাবা-মা জন লকউড কিপলিং ও অ্যালিস কিপলিং ভারতে আগমন করেন। কিপলিংয়ের বাবা ছিলেন মুম্বাইয়ের নবগঠিত স্যার জামসেটজি জিজিভয় স্কুল অব আর্টের ভাস্কর্যবিদ্যা বিভাগের প্রধান। বাল্যকাল থেকে মুম্বাইয়ে পরিচর্যাকারী নারীর সাথে অ্যাংলো ইন্ডিয়ান, মুসলিম, হিন্দু, বৌদ্ধ ও ইহুদিদের শহরটির ব্যস্ত বাজারগুলো পর্যবেক্ষণ করে কিপলিং উপলব্ধি করেন যে, ভারতবর্ষ একটি বিস্ময়কর জায়গা। তিনি স্থানীয় ভাষা শিখে ফেলেন। এ দেশ এবং তার সংস্কৃতির প্রতি অনুরক্ত হয়ে পড়েন। বিশেষ করে বৌদ্ধ ধর্মের প্রতি তিনি আগ্রহী ছিলেন। অপরাহ্নের ঘুমাতে যাওযার সময় পর্তুগিজ আয়া কিংবা পরিচর্যাকারী ভারতীয় হিন্দু পুরুষ তাদের গল্প কিংবা ভারতীয় শিশুতোষ গান শোনাতো, যা তিনি কখনো ভুলতে পারেননি। পাঁচ বছর বয়সে কিপলিং নিজ দেশ ব্রিটেনে গিয়ে স্কুলে ভর্তি হন এবং আবার ভারতবর্ষে ফিরে আসেন ১৮৮২ সালে। তখন তার বাবা ছিলেন লাহোরের মায়ো কলেজ অব আর্টের অধ্যক্ষ এবং লাহোর জাদুঘরের তত্ত্বাবধায়ক। কিপলিং সেখানকার স্থানীয় পত্রিকা ‘সিভিল অ্যান্ড মিলিটারি গেজেটে’ চাকরি পান। ১৮৮৭ সালে সহকারী সম্পাদক হিসেবে যোগ দেন এলাহাবাদের পত্রিকা ‘দ্য পাইওনিয়ারে’। এখানে ছিলেন ১৮৮৯ সাল পর্যন্ত। ১৮৮৬-৮৭ সালে ‘সিভিল অ্যান্ড মিলিটারি গেজেটে’ থাকাকালে কিপলিংয়ের মোট ৩৯টি ছোটগল্প প্রকাশিত হয়। ১৮৮৩ সালের গ্রীষ্মে কিপলিং শিমলায় ভ্রমণ করেন। তখন থেকে তিনি ব্রিটিশ ভারতের ভাইসরয়ের শাসন প্রত্যক্ষভাবে অবলোকন করেন। ১৮৯২ সালের ১৮ জানুয়ারি রুডইয়ার্ড কিপলিং আমেরিকার ক্যারোলিন ব্যালেস্টিয়ারকে (ক্যারি) বিয়ে করেন এবং যুক্তরাষ্ট্রের ভারমন্ট রাজ্যের ব্রাটলেবরোতে স্থায়ী হন। ২০০৭ সালের নভেম্বরে ভারতের মুম্বাইয়ের স্যার জামসেটজি জিজিভয় স্কুল অব আর্টের কাছে কিপলিংয়ের জন্মস্থানকে তার জীবন ও কর্মসংক্রান্ত জাদুঘর হিসেবে রূপান্তরের ঘোষণা দেওয়া হয়।
প্রমাণ তত্ত্ব

প্রমাণ তত্ত্ব () গাণিতিক যুক্তিবিজ্ঞানের একটি শাখা যেখানে গাণিতিক প্রমাণসমূহকে বিধিগত গাণিতিক বস্তু হিসেবে গণ্য করা হয়, যার ফলে গাণিতিক কলাকৌশলের সাহায্যে এগুলির বিশ্লেষণ সহজতর হয়। প্রমাণগুলিকে সাধারণত আরোহী পদ্ধতিতে সংজ্ঞায়িত উপাত্ত সংগঠন যেমন সরল লিস্ট, বক্সকৃত লিস্ট, বা ট্রি-এর মাধ্যমে প্রকাশ করা হয়। উপাত্ত সংগঠনগুলি যৌক্তিক ব্যবস্থার স্বতঃসিদ্ধ ও সিদ্ধান্তগ্রহণের নিয়মগুলি অনুসরণ করে নির্মাণ করা হয়। এ কারণে প্রমাণ তত্ত্বের প্রকৃতি বাক্যতাত্ত্বিক (syntactic), পক্ষান্তরে মডেল তত্ত্বের প্রকৃতি আর্থ। মডেল তত্ত্ব, স্বতঃসিদ্ধমূলক সেট তত্ত্ব, পুনরাবৃত্তি তত্ত্ব ও প্রমাণ তত্ত্ব গণিতের ভিত্তির চার স্তম্ভের একটি।
প্রমাণ তত্ত্বকে দার্শনিক যুক্তিবিজ্ঞানের শাখা হিসেবেও গণ্য করা যায়। দার্শনিক যুক্তিবিজ্ঞানে প্রমাণ তত্ত্বমূলক অর্থবিজ্ঞান আলোচিত হয়, এবং এই আলোচনা সাংগঠনিক প্রমাণ তত্ত্বের কলাকৌশলের উপর নির্ভর করে।
মডেল তত্ত্ব

মডেল তত্ত্ব () স্বতঃসিদ্ধমূলক সেট তত্ত্ব বর্ণনাকারী সাধারণ তত্ত্ব। এটি যুক্তিবিজ্ঞানের একটি শাখা যেখানে গাণিতিক সংগঠনগুলি নিয়ে গবেষণা করার জন্য ঐ সংগঠনগুলি সম্পর্কিত প্রথম-মাত্রার সত্য বাক্যসমূহ এবং প্রথম-মাত্রার সূত্র প্রয়োগে যেসব সেটকে ঐ সংগঠনগুলির জন্য সংজ্ঞায়িত করা যায়, সেই সব সেট আলোচনা করা হয়।
যেসমস্ত গাণিতিক সংগঠন কোন সিস্টেমের স্বতঃসিদ্ধগুলি মেনে চলে সেগুলিকে ঐ সিস্টেমের "মডেল" বলা হয়।
ধারণক্ষমতার ভিত্তিতে ফুটবল স্টেডিয়ামের তালিকা

এটি ফুটবল স্টেডিয়ামের তালিকা। এদেরকে ধারনক্ষমতা অনুযায়ী সাজানো হয়েছে, অর্থাৎ স্টেডিয়ামগুলো সর্বোচ্চ যে পরিমাণ দর্শনার্থী খেলা দেখতে পারে সেই সংখ্যার উপর।
এই তালিকাতে যেসব স্টেডিয়াম কেবল ফুটবলের জন্য ব্যবহৃত হয় সেগুলো ছাড়াও যেগুলো অন্য খেলার জন্য ব্যবহৃত হয় সেগুলো গণনায় ধরা হয়েছে। কিছু কিছু স্টেডিয়াম একটি দলের বিশেষ কিছু খেলাতে ব্যবহৃত হয়।
যেসমস্ত স্টেডিয়ামে ৩৫,০০০ এর উপর দর্শক দেখতে পারে সেগুলোও এ তালিকায় স্থান পেয়েছে। এই সংখ্যা ফিফা বিশ্বকাপ আয়োজনের জন্য কোন মাঠের সর্বনিম্ন ধারনক্ষমতা।
বর্তমানে ১৫৮টি স্টেডিয়াম রয়েছে যা উপরের প্রয়োজনীয়তাগুলি পূরণ করে। এগুলি ফেডারেশন ইন্টারনেশনাল ডি ফুটবল অ্যাসোসিয়েশনের (ফিফা) বিভিন্ন মহাদেশীয় সংঘে বিভক্ত। +৪৯টি স্টেডিয়াম এশিয়ান ফুটবল কনফেডারেশন (এএফসি) (রাশিয়া বাদে অস্ট্রেলিয়া বাদে এশিয়া) অঞ্চলে রয়েছে, ২২টি কনফেডারেশন আফ্রিকাইন ডি ফুটবল (সিএএফ) (আফ্রিকা) এবং ১৩ ও উত্তর ও মধ্য আমেরিকান এবং ক্যারিবিয়ান অ্যাসোসিয়েশন ফুটবলের কনডাকশন (কনক্যাকএএফ) (উত্তর আমেরিকা এবং ক্যারিবিয়ান) এর অন্তর্গত। ২২টি স্টেডিয়ামগুলি ইউনিয়নের ইউনিয়ন ইউরোপীয় ফুটবল অ্যাসোসিয়েশন (ইউইএফএ) (ইউরোপ, ককেশাস, ইস্রায়েল) এর কনফেডারেসিয়ান সুদামেরিকানা দে ফ্যাটবোল (কনমনবোল) (দক্ষিণ আমেরিকা) এর অঞ্চলে ৫২ ওশেনিয়া ফুটবল কনফেডারেশনে (ওএফসি) এই আকারের কোনও স্টেডিয়াম নেই।
চিনুয়া আচেবে

চিনুয়া আচিবে (ইংরেজি ও ইগবো ভাষায়: Albert Chinualumogu Achebe "অ্যাল্‌বার্ট্‌ চিনুয়ালুমোগু আচিবে") (জন্ম: নভেম্বর ১৬, ১৯৩০ - মৃত্যু: মার্চ ২১, ২০১৩) নাইজেরিয়ার প্রখ্যাত কবি, সাহিত্যিক, সমালোচক এবং অনেকের মতে আফ্রিকার আধুনিক সাহিত্যের জনক।
চিনুয়া আচিবের জন্ম ১৯৩০ সালের ১৬ই নভেম্বর। ১৯৯০ সালে গাড়ি দুর্ঘটনায় আহত হওয়ার পর থেকে যুক্তরাষ্ট্রে বসবাস করে আসছিলেন চিনুয়া। এরপর তিনি প্রায় ২০ বছরের বেশি সময় কোনো বই লেখেননি। সুদীর্ঘ ১৯ বছর তিনি বার্ড কলেজে ভাষা এবং সাহিত্যের অধ্যাপনা করেছেন। পরবর্তীকালে যুক্তরাষ্ট্রের ব্রাউন বিশ্ববিদ্যালয়ে আফ্রিকা-বিষয়ক গবেষণামূলক কাজের অধ্যাপনাও করেছেন। চাকরি জীবনে তিনি নাইজেরিয়ার ব্রডকাস্ট সার্ভিসে কাজ শুরু করেন। বিশ্ববিদ্যালয়ের ছাত্র থাকাকালে লেখালেখি শুরু করেন।
লেখক হিসাবে চিনুয়া আচিবে আফ্রিকা এবং পশ্চিমের মধ্যে সেতুবন্ধন হিসাবে কাজ করেছিলেন।তার কাজকে মানদণ্ড ধরেই প্রজন্মান্তরে আফ্রিকান লেখকদের কাজের মূল্যায়ন হয়ে আসছে। চিনুয়া আচিবে তাঁর সারা জীবনে ২০ টিরও বেশি লেখা লিখেছেন। এর মধ্যে কয়েকটি লেখাই রাজনীতিবিদ এবং নাইজেরিয়ার নেতাদের নেতৃত্বে ব্যর্থতার তীব্র সমালোচনা করে লেখা। তাঁর বইগুলোতে দেশটির ঔপনেবেশিক সময়ে ইবো সমাজের ঐতিহ্য, দেশটির সংস্কৃতিতে খ্রিষ্টানদের আগ্রাসন এবং আফ্রিকা ও পশ্চিমাদের মধ্যকার প্রথাগত দ্বন্দ্বের বিষয়গুলো স্পষ্ট হয়ে উঠে এসছে। এছাড়াও তিনি অনেক ছ্টে গল্প, শিশু সাহিত্য এবং প্রবন্ধও রচনা করেছেন।১৯৫৮ সালে প্রকাশিত প্রথম উপন্যাস 'থিংস ফল অ্যাপার্ট' এর সুবাদে ব্যাপক পরিচিত লাভ করেন আচিবে। উপন্যাসটি অনুবাদ হয়েছে ৫০ টিরও বেশি ভাষায়। তাছাড়া, বিশ্বজুড়ে উপন্যাসটি প্রায় ১ কোটি কপি বিক্রি হয়। তার আরেকটি উল্লেখযোগ্য উপন্যাস 'অ্যান্টহিলস অফ দি সাভানা' প্রকাশিত হয় ১৯৮৮ সালে। ২০০৭ সালে চিনুয়া আচিবে সম্মানিত হন আন্তর্জাতিক ম্যান বুকার পুরস্কারে।
আফ্রিকার রাজনীতি ও পশ্চিমাদের চোখে আফ্রিকা যেভাবে চিত্রিত হয় সে প্রসঙ্গটি ঘুরে ফিরে এসেছে চিনুয়া আচিবের রচনায়। আফ্রিকার অনেক লেখকের প্রেরণার উৎস তিনি। চিনুয়া আচিবের লেখা কারাগারের দেয়ালও ভেঙে দেয়-বলে মন্তব্য করেছেন দক্ষিণ আফ্রিকার বর্ণবাদবিরোধী অবিসংবাদিত নেতা নেলসন ম্যান্ডেলা।
গামছা

গামছা একটি পাতলা, অমসৃণ সূতির তোয়ালে যা ভারতের পূর্বাঞ্চল (পশ্চিমবঙ্গ, বিহার, ওড়িষা) এবং বাংলাদেশের বহুল ব্যবহৃত পোশাক সামগ্রী। স্নানের পর শরীর বা গা মুছতে এটি ব্যবহৃত হয়। "গামছা" শব্দটি এসেছে বাংলা "গা মোছা" শব্দ থেকে। অধিকাংশ গামছাতেই চেকের ব্যবহার দেখা যায়। গামছা সাধারণত লাল, কমলা, সবুজ ইত্যাদি রঙের হয়। সেলাই করা বা ছাপা পাড়ের শুধু সাদা গামছা উড়িষ্যাতে রুমাল হিসেবে ব্যবহৃত হয় এবং কখনো গলায় জড়িয়ে রাখা হয়। ভারতীয় উপমহাদেশে তোয়ালের তুলনায় গামছা জনপ্রিয় কেননা এটি ইউরোপীয় ঘরানার তোয়ালের মত মোটা নয়, পাতলা যা এই উপমহাদেশের আর্দ্র আবহাওয়ার সাথে মানানসই।
সমাজের দরিদ্র ও শ্রমিক শ্রেণির মানুষজন গামছাকে পরিধেয় বস্ত্র হিসেবেও ব্যবহার করে।
বর্তমানে বাংলাদেশে বিভিন্ন জেলায় গামছা তৈরি হলেও ঝালকাঠি জেলার তৈরি গামছা দেশজুড়ে সমাদৃত। এই গামছা ব্যবহারে যেমন আরাম, তেমনি মজবুত ও টেকসই।
উদ্বিন্দুর দ্রাঘিমা

উদ্বিন্দুর দ্রাঘিমা (longitude of the ascending node - Ω) একটি অন্যতম কক্ষীয় রাশি যা মহাশূন্যে অবস্থিত একটি বস্তুর কক্ষপথ চিহ্নিত করতে ব্যবহৃত হয়। উদ্বিন্দুর দিক এবং একটি সুনির্দিষ্ট প্রসঙ্গ কাঠামোর দিকের মধ্যবর্তী কোণকে উদ্বিন্দুর দ্রাঘিমা বলা হয়। উক্ত সুনির্দিষ্ট প্রসঙ্গ দিকটিকে বলা হয় দ্রাঘিমা উৎস বা ( origin of longitude)। এই পুরো পরিমাপটি করা হয় একটি প্রসঙ্গ সমতলে।
ব্লুমসবারি

ব্লুমসবারি পাবলিশিং প্রাইভেট লিমিটেড লন্ডন ভিত্তিক প্রকাশনা প্রতিষ্ঠান যা তাদের প্রকাশিত উপন্যাস গুলোর জন্য সমাদৃত। প্রকাশনা প্রতিষ্ঠানটি ১৯৯৯ এবং ২০০০ সালে "পাবিশার অফ দ্যা ইয়ার" খেতাব অর্জন করে। কয়েক বছরের মধ্যে প্রধানত জে কে রাউলিং এর হ্যারি পটার উপন্যাসের কারণে ব্লুমসবারির আয় বৃদ্ধি পায়।
পোপোল ভুহ্‌

পোপোল ভুহ্‌ (ইংরেজি: Popol Vuh) ধ্রুপদী কুইশে ভাষায় লিখিত একটি প্রাচীন পুস্তক যাতে পৌরাণিক বর্ণনা এবং প্রাচীন গুয়েতামালা উচ্চভূমিতে বসবাসকারী কিশে মায়া সভ্যতার শাসকদের একটি ক্রমতালিকা রয়েছে। মূল কিশে ভাষা থেকে বইয়ের নামটি গৃহীত হয়েছে যার অর্থ "সম্প্রদায়ের পুস্তক" বা "কাউন্সিল বুক"। বইটিতে সংযোজিত রয়েছে পৌরাণিক কাহিনীর উপর ভিত্তি করে রচিত একটি সৃষ্টি পুরাণ যার মূল অংশের মধ্যে রয়েছে মায়া বীর যমজদের পৌরাণিক কাহিনী। এই দুই যমজ ভাইয়ের নাম Hun-Ahpu এবং Xbalanque। বইয়ের দ্বিতীয় অংশে মূল কিশে সাম্রাজ্যের ইতিহাস এবং উৎপত্তি বিষয়ে আলচিত হয়েছে। বইয়ের কথামতে প্রাচীন রাজারা স্বর্গীয় আদেশ মোতাবেক আইন রচনা করেছেন এবং তাদের রাজকীয় পরিবার সে আইন রক্ষায় সর্বদাই সচেষ্ট ছিল। বইটি মূলত ল্যাটিন বর্ণমালায় লেখা হলেও এর প্রাচীন পাণ্ডুলিপিতে মৌলিক মায়া পুঁথিসমূহে ব্যবহৃত মায়ান হায়ারোগ্লিফিক লিপি ব্যবহার করা হয়েছিল বলে ধারণা করা হয়। মূল পাণ্ডুলিপি যা ১৫৫০ সালের দিকে রচিত হয়েছিল তা হারিয়ে গেছে। অবশ্য ফ্রানসিস্কো জিমেন্‌জ অষ্টাদশ শতাব্দীতে হাতে লিখে মূল পাণ্ডুলিপির একটি নকল কপি তৈরি করেছিলেন। যুক্তরাষ্ট্রের শিকাগোতে অবস্থিত নিউবেরি লাইব্রেরিতে এই হস্তলিখিত কপিটি এখনও রয়েছে।
এখানে পোপোল ভুহ্‌ গ্রন্থের একটি অংশের বাংলা অনুবাদ উল্লেখিত হল:
অর্থনীতিবাদ

অর্থনীতিবাদ () হচ্ছে শ্রমিক আন্দোলনের এক ধরনের প্রবণতার নাম। অর্থাৎ শ্রমিক আন্দোলনে রাজনৈতিক সংগ্রাম ত্যাগ করে আংশিক আর্থিক দাবী আদায়ের যে প্রবণতা তাকে অর্থনীতিবাদ বলে। ১৯১৭ সালে রাশিয়ায় যে নভেম্বর বিপ্লব সংঘটিত হয় তার মধ্যে একটি অন্যতম বিতর্কিত ধারা ছিল অর্থনীতিবাদ। তখনকার সময় নরমপন্থীদের অনেককেই অর্থনীতিবাদী বলে অভিযুক্ত করা হতো। লেনিনের অনুসারী বলশেভিকরা নরমপন্থীদের বিরুদ্ধে এই অভিযোগ এনেছিলেন। তাদের মতে অর্থনীতিবাদের অনুসারীগণকে সমাজতান্ত্রিক বলা চলে না। কেননা, সমাজতন্ত্রের আন্দোলন কেবলমাত্র শ্রমিকদের মজুরি বৃদ্ধির আন্দোলন নয়। সমাজতান্ত্রিক বিপ্লবের চূড়ান্ত লক্ষ্য হলো শ্রমিকদের নেতৃত্বে রাষ্ট্র প্রতিষ্ঠা করা। বলশেভিক সমাজতন্ত্রীরা মনে করত কেবল শ্রমিকদের মজুরি বৃদ্ধির মাধ্যমে তাদের চূড়ান্ত মুক্তি লাভ সম্ভব নয়। রাশিয়ার বলশেভিক সংগঠনের মধ্যে অনেকেই অর্থনীতিবাদী ছিল। কারা অর্থনীতিবাদী এবং তাদের উপস্থিতি কীভাবে আন্দোলনের জন্য ক্ষতি বয়ে আনবে সে বিষয়ে লেনিন একটি বই লিখেছিলেন যার নাম "কী করতে হবে?"। বর্তমানকালে যেহেতু শ্রমিক আন্দোলন ব্যাপকতা লাভ করেছে সেহেতু অর্থনীতিবাদ শব্দটিরও ব্যাপক প্রয়োগ লক্ষ্য করা যায়, যদিও এদের অধিকাংশই সমাজতান্ত্রিক আন্দোলন হিসেবে পরিচালিত হচ্ছে না। বর্তমানে তাই অর্থনীতিবাদ ধারাটি আন্তর্জাতিকভাবে স্বীকৃতি দেয়া যেতে পারে। রাশিয়ায় অর্থনীতিবাদ ছিলো আন্তর্জাতিক সুবিধাবাদের রুশ প্রকারভেদস্বরূপ। অর্থনীতিবাদীরা এই ভ্রান্ত মতবাদ পোষণ করতেন যে সমাজতান্ত্রিক চেতনা স্বতঃস্ফূর্তভাবে স্বয়ং শ্রমিক আন্দোলনের মধ্য থেকেই বৃদ্ধি পায় এবং তা স্বতঃস্ফূর্তভাবে শ্রমিক শ্রেণির মধ্যে ছড়িয়ে পড়ে।
দশা (পদার্থ)

তাপগতিবিজ্ঞানে পদার্থের দশা বলতে কোন একটি প্রদত্ত ভৌত ব্যবস্থাতে অবস্থিত একটি তাপগতিবৈজ্ঞানিক অঞ্চলকে বোঝায় যা রাসায়নিকভাবে সুষম, ভৌতভাবে পৃথক এবং (সাধারণত) যান্ত্রিক উপায়ে পৃথকীকরণযোগ্য পদার্থ নিয়ে গঠিত। একই দশাতে একটিমাত্র পদার্থ বা একাধিক পদার্থ মিশ্রিত থাকতে পারে। তিনটি প্রধান দশা হল কঠিন, তরল ও বায়বীয়। অন্যান্য যেসব দশার অস্তিত্ব প্রমাণিত হয়েছে, সেগুলির মধ্যে স্ফটিকীয়, কলয়েডীয়, কাচ, অনিয়তাকার ও প্লাজমা দশাগুলি উল্লেখযোগ্য।
উদাহরণস্বরূপ একটি কাচের গ্লাসে অবস্থিত বরফের টুকরাযুক্ত পানিতে বরফের টুকরাগুলি একটি দশায়, পানি আরেকটি দশা, পানির উপরে অবস্থিত আর্দ্র বায়ু আরেকটি দশায় বিরাজ করে।
একই বিশুদ্ধ পদার্থ তাপমাত্রা ও চাপের ভিন্নতার কারণে বিভিন্ন দশায় বিরাজ করতে পারে। অর্থাৎ পদার্থের দশা তাপমাত্রা ও চাপের উপর নির্ভরশীল। যেমন কোনও কঠিন পদার্থের তাপমাত্রা যথেষ্ট পরিমাণ বৃদ্ধি করলে বা এর উপরে চাপ যথেষ্ট পরিমাণে হ্রাস করলে এটির কঠিন থেকে তরলে দশান্তর ঘটবে এবং এটি তরল পদার্থে পরিণত হবে।
ঘনত্ব

কোন বস্তুর একক আয়তনের ভরকে তার ঘনত্ব বলে। আন্তর্জাতিক পদ্ধ
যেকোন বস্তুর ঘনত্ব তার তাপমাত্রার উপর নির্ভরশীল; তবে গ্যাসীয় পদার্থের ক্ষেত্রে এটি চাপ এবং তাপমাত্রার উপর নির্ভরশীল। ভরের পরিবর্তে ওজন ব্যবহার করা হলে তাকে ওজন-ঘনত্ব বলা হয়; একক আয়তনে বস্তুর ওজনকে তার ওজন-ঘনত্ব বলে।
গলনাঙ্ক

গলনাঙ্ক () বলতে কোন নির্দিষ্ট তাপমাত্রায় সম্পূর্ণ কঠিন পদার্থ গলে তরল পদার্থে রূপান্তরিত হবার প্রক্রিয়াকে বোঝায়। কোন বিশুদ্ধ পদার্থের গলনাঙ্ক আদর্শ তাপমাত্রা এবং চাপে একটি নির্দিষ্ট তাপমাত্রা হয়ে থাকে। পদার্থকে তাপ প্রয়োগ করলে এর তাপমাত্রা বাড়তে থাকে। কিন্তু গলনাঙ্কে পৌঁছানোর পর তাপ প্রয়োগ সত্ত্বেও তাপমাত্রা বৃদ্ধি পাবে না। সম্পূর্ণ পদার্থ গলে তরল হয়ে যাওয়ার পর আবার তাপমাত্রা বৃদ্ধি পেতে থাকবে। অর্থাৎ গলন প্রক্রিয়ার সময় তাপমাত্রার কোন বৃদ্ধি ঘটে না।
আর হিমাঙ্ক (হিমাঙ্ক) বলতে কোন নির্দিষ্ট তাপমাত্রায় সম্পূর্ণ তরল বা বায়বীয় পদার্থ জমে কঠিন পদার্থে রূপান্তরিত হবার প্রক্রিয়াকে বুঝায়।। প্রায় সব পদার্থের জন্য গলনাঙ্ক এবং হিমাঙ্ক সমান। ১ বায়ুমন্ডলীয় চাপে বরফের গলনাঙ্ক ০ ডিগ্রি সেলসিয়াসের খুব কাছে (৩২ ডিগ্রি ফারেনহাইট, ২৭৩.১৬ কেলভিন)। তবে টাংস্টেনের গলনাঙ্ক সবথেকে বেশি, ৬১৭০ ডিগ্রি সেলসিয়াস (৩৬৮৩ কেলভিন), এজন্য লাইট বাল্বে টাংস্টেন ব্যবহার করা হয়।
এমপেগ-১

এমপেগ-১ বা MPEG-1 এমপেগ সমর্থিত অডিও ও ভিডিও কোডিং ও সংকোচনের প্রমিত মান। ভিডিও সিডিতে (VCD) এমপেগ-১ ব্যবহৃত হয়। তবে কিছু কিছু ডিভিডি ভিডিওতেও এটি ব্যবহৃত হয়েছে। সাধারণ ভিসিডির এমপেগ-১ এর ছবি ও শব্দের মান ভিএইচএস টেপের মানের সমতুল্য।
এমপেগ-১ এর অডিও স্তর ৩ একটি জনপ্রিয় অডিও ফরম্যাট যা এমপি৩ নামে পরিচিত। সস্তা ও শক্তিশালী ডিকোডিং হার্ডওয়ারের উন্নতির ফলে এমপেগের জটিল ও উচ্চতর ফরম্যাট এমপেগ-২ এবং এমপেগ-৪ প্রণীত হয়েছে। এসব ফরম্যাট অনেক জটিল এবং উচ্চ ক্ষমতার হার্ডওয়ারের জন্য উপযোগী, তবে এতে কোডিং দক্ষতা বেশি।
এমপেগ-১ নিচের কয়েকটি ধাপে বিভক্ত:
তথ্যসূত্র: ISO/IEC JTC1/SC29/WG11 (জুন ১৯৯৬)
ভিডিও কনফারেন্সের জন্য ১৯৮০ এর দশকে প্রস্তাবিত এইচ.২৬১ ফরম্যাট থেকে ১৯৯০ দশকে এমপেগ-১ ফরম্যাটের উৎপত্তি হয়েছে। মুভিং পিকচার এক্সপার্টস গ্রুপ (এমপেগ) কীভাবে ভিডিওকে সিডি-রমে সংরক্ষণ করা যায় তা নিয়ে গবেষণা করে। এই গবেষণার ফলশ্রুতিতেই এমপেগ-১ ফরম্যাট তৈরি হয়েছে।
প্রথমে ১.৫ মেগাবিট/সেকেন্ড গতির তথ্য প্রবাহের ভিডিও চিত্রের জন্য এমপেগ-১ এর নকশা করা হয়েছিল। এর রেজিউলেশন ছিল ৩৫২x২৪০ (২৯.৯৭ ফ্রেম প্রতি সেকেন্ডে) / ৩৫২x২৮৮ (২৫ ফ্রেম প্রতি সেকেন্ডে)। যদিও কম মানের রেজিউলেশনের জন্যই এমপেগ-১ বেশি ব্যবহৃত হয় তবে এমপেগ-১ এর নকশায় ৪০৯৫x৪০৯৫ এর নিচের সকল রেজিউলেশনে ভিডিও চিত্রগ্রহণ সম্ভব।
বর্তমানে এমপেগ-১ এমপেগ গোত্রের সবচেয়ে বেশি ব্যবহৃত ফরম্যাট; প্রায় সকল কম্পিউটার ও ভিসিডি/ডিভিডি প্লেয়ারে এমপেগ-১ চলে।
এমপেগ-১ এর সবচেয়ে বড় অসুবিধা হচ্ছে এটি কেবল "প্রোগ্রেসিভ স্ক্যান" সমর্থন করে। এই অসুবিধা দূর করার জন্য এমপেগ-২ ফরম্যাট নির্মিত হয়েছে।
সম্পর্কিত স্ট্যান্ডার্ড:
এমপেগ-২

এমপেগ-২ () চলচ্চিত্রের সাথে অডিও তথ্য সংযুক্তির একটি আদর্শ বা মান। এটি কিছু ভিডিও সঙ্কোচন/এনকোডিং এবং অডিও সংকোচন/এনকোডিং পদ্ধতির সমষ্টি যার মাধ্যমে বর্তমানের প্রযুক্তি ও সীমিত ব্যান্ডউইড্‌থের মধ্যে থেকে চলচ্চিত্র সংরক্ষণ এবং আদান-প্রদান করা সম্ভব হয়েছে।
বিশ্বের বিভিন্ন দেশে ডিজিটাল টেলিভিশনে সম্প্রচারের ফরম্যাট হিসেবে এমপেগ-২ বহুল ব্যবহৃত হচ্ছে। এর মাধ্যমে ভূ-সম্প্রচার, তারের মাধ্যমে সম্প্রচার এবং ভূ-উপগ্রহের মাধ্যমে টেলিভিশন সম্প্রচার করা যাচ্ছে। ডিভিডি এবং এ ধরনের অন্যান্য মাধ্যমে চলচ্চিত্র সংরক্ষণের ফরম্যাট হিসেবেও এটি ব্যবহৃত হয়। এই ফরম্যাটের মাধ্যমে চলচ্চিত্র এবং অডিও তথ্য ছাড়াও অন্যান্য তথ্য যেমন, লেখা (টেক্সট), টেলিভিশনের অনুষ্ঠানসূচী প্রভৃতি পাঠানো যায়। টিভি স্টেশন, টিভি রিসিভার, ডিভিডি প্লেয়ার এবং অন্যান্য যন্ত্রপাতি এই মানকে কেন্দ্র করে প্রস্তুত করা হয়েছে। মুভিং পিকচার্স এক্সপার্ট গ্রুপের প্রকাশিত দ্বিতীয় ফরম্যাট যা আন্তর্জাতিকভাবে (ISO/IEC ১৩৮১৮) গৃহীত হয়েছে॥ এমপেগ-২ এর ১ ও ২ অংশগুলো ITU-T এর সাথে যৌথভাবে প্রণয়ন করা হয়েছে।
যদিও এমপেগ-২ ডিভিডি ও টেলিভিশন ফরম্যাটের ভিত্তি তবে তা পুরোপুরিভাবে সেগুলোকে বর্ণনায়িত করে না। আঞ্চলিক প্রতিষ্ঠানগুলো নিজেদের প্রযোজন অনুযায়ী ফরম্যাটে বিধি আরোপ বা নতুন বিধি যোগ করতে পারে।
আন্তর্জাতিক মান সংস্থা

আন্তর্জাতিক মান সংস্থা বা আন্তর্জাতিক মানক সংস্থা (আইএসও) একটি আন্তর্জাতিক সংস্থা যা বিভিন্ন দেশের মান নিয়ন্ত্রণকারী প্রতিষ্ঠানের সমন্বয়ে গঠিত। ১৯৪৭ সালের ২৩ ফেব্রুয়ারি এটি প্রতিষ্ঠিত হয়। এটির প্রধান কাজ শিল্প ও বাণিজ্যের বিভিন্ন বিষয়ের উপর মান নির্ধারণ, প্রণয়ন এবং বিভিন্ন প্রতিষ্ঠানকে মানের সনদপত্র প্রদান।
আইএসও (ISO) নিজেকে বেসরকারী প্রতিষ্ঠান হিসেবে সংজ্ঞায়িত করে, তবে মান প্রণয়নে এর ক্ষমতা অনেক বেশি এবং এটির প্রণীত অধিকাংশ মান চুক্তি কিংবা জাতীয় পর্যায়ে প্রতিষ্ঠার মাধ্যমে আইনে পরিণত হয়। একারণে অধিকাংশ বেসরকারী প্রতিষ্ঠানের তুলনায় আইএসও অনেক শক্তিশালী। বাস্তবে সরকারের সাথে আইএসওর ঘনিষ্ঠ সম্পর্ক থাকে। ২০০৬ সাল পর্যন্ত আইএসওর সদস্য সংখ্যা ছিল ১৫৮, যাদের প্রত্যেকে আলাদা দেশের প্রতিনিধিত্ব করে।
আইএসওর সাথে ইন্টারন্যাশনাল ইলেকট্রোটেকনিক্যাল কমিশনের (IEC), ঘনিষ্ঠ সম্পর্ক রয়েছে যারা ইলেকট্রনিক পণ্যের মান নিয়ন্ত্রণের দায়িত্বে রয়েছে। এর প্রধান আফিস সুইজারল্যান্ডের, জেনেভাতে।
আন্তর্জাতিক মান নির্ধারণী সংস্থা আইএসও'র তিনটি দাপ্তরিক ভাষা হল: ইংরেজি, ফরাসি, এবং রুশ। প্রতিষ্ঠানের লোগোতে ইংরেজি, ফরাসি এবং রুশ তিনটি ভাষায় আইএসও বিশ্ব এবং সংক্ষিপ্ত নামের প্রতিনিধিত্ব করে। প্রতিষ্ঠানটি বলছে যে, তাদের কোন দাপ্তরিক ভাষার সম্পূর্ণ নামের আদ্যক্ষর ব্যবহার করে আইএসও বোঝাচ্ছে না অধিকন্তু, আদ্যক্ষরটি বিভিন্ন ভাষায় ভিন্ন হয়।
যে সংস্থাটি আজ ISO নামে পরিচিত তা 1926 সালে ইন্টারন্যাশনাল ফেডারেশন অফ দ্য ন্যাশনাল স্ট্যান্ডার্ডাইজিং অ্যাসোসিয়েশন (ISA) হিসাবে শুরু হয়েছিল, যা প্রাথমিকভাবে যান্ত্রিক প্রকৌশলের উপর দৃষ্টি নিবদ্ধ করেছিল। দ্বিতীয় বিশ্বযুদ্ধের সময় 1942 সালে আইএসএ স্থগিত করা হয়েছিল কিন্তু যুদ্ধের পরে, আইএসএ একটি নতুন বৈশ্বিক মান সংস্থা গঠনের প্রস্তাব নিয়ে সম্প্রতি গঠিত ইউনাইটেড নেশনস স্ট্যান্ডার্ডস কোঅর্ডিনেটিং কমিটি (ইউএনএসসিসি) এর সাথে যোগাযোগ করেছিল।
1946 সালের অক্টোবরে, 25টি দেশের আইএসএ এবং ইউএনএসসিসি প্রতিনিধিরা লন্ডনে মিলিত হন এবং আন্তর্জাতিক মানক সংস্থা গঠনের জন্য বাহিনীতে যোগ দিতে সম্মত হন। সংস্থাটি আনুষ্ঠানিকভাবে 23 ফেব্রুয়ারি 1947 তারিখে কার্যক্রম শুরু করে।
ISO স্ট্যান্ডার্ডগুলি মূলত ISO সুপারিশ (ISO/R) নামে পরিচিত ছিল, যেমন, "ISO 1" 1951 সালে "ISO/R 1" হিসাবে জারি করা হয়েছিল।
ISO কে নিম্ন বর্ণিত যৌথ পন্থায় অর্থায়ন করা হয়:[26]
আন্তর্জাতিক মান হল ISO এর প্রধান পণ্য। এটি প্রযুক্তিগত প্রতিবেদন, প্রযুক্তিগত বৈশিষ্ট্য, সর্বজনীনভাবে উপলব্ধ স্পেসিফিকেশন, প্রযুক্তিগত সংশোধনী, এবং গাইড প্রকাশ করে।
এগুলি ISO[/IEC] [/ASTM] [IS] nnnnn[-p]:[yyyy] শিরোনাম ব্যবহার করে মনোনীত করা হয়েছে, যেখানে nnnnn হল স্ট্যান্ডার্ডের সংখ্যা, p হল একটি ঐচ্ছিক অংশ সংখ্যা, yyyy হল প্রকাশিত বছর , এবং শিরোনাম বিষয় বর্ণনা করে। আইএসও/আইইসি জেটিসি 1 (আইএসও/আইইসি জয়েন্ট টেকনিক্যাল কমিটি) এর কাজ থেকে আদর্শ ফলাফল হলে আন্তর্জাতিক ইলেক্ট্রোটেকনিক্যাল কমিশনের জন্য আইইসি অন্তর্ভুক্ত করা হয়। ASTM (আমেরিকান সোসাইটি ফর টেস্টিং অ্যান্ড মেটেরিয়ালস) ASTM ইন্টারন্যাশনালের সহযোগিতায় বিকশিত মানগুলির জন্য ব্যবহৃত হয়। yyyy এবং IS একটি অসম্পূর্ণ বা অপ্রকাশিত স্ট্যান্ডার্ডের জন্য ব্যবহার করা হয় না এবং কিছু পরিস্থিতিতে, একটি প্রকাশিত কাজের শিরোনাম ছেড়ে দেওয়া যেতে পারে।
এগুলি জারি করা হয় যখন একটি কারিগরি কমিটি বা উপ-কমিটি সাধারণত একটি আন্তর্জাতিক স্ট্যান্ডার্ড হিসাবে প্রকাশিত থেকে ভিন্ন ধরনের তথ্য সংগ্রহ করে, যেমন রেফারেন্স এবং ব্যাখ্যা। রিপোর্টের নামে IS-এর পরিবর্তে TR-এর আগে লেখা ছাড়া এগুলোর নামকরণের নিয়ম মানদণ্ডের মতোই।
আন্তর্জাতিক ইলেকট্রোটেকনিক্যাল কমিশন

আন্তর্জাতিক ইলেকট্রোটেকনিক্যাল কমিশন বা ইন্টারন্যাশনাল ইলেকট্রোটেকনিক্যাল কমিশন একটি আন্তর্জাতিক মান নিয়ন্ত্রণকারী প্রতিষ্ঠান যেটি ইলেকট্রিক, ইলেকট্রনিক্স এবং এর সাথে সম্পর্কিত প্রযুক্তির মান প্রণয়ন করে। এর প্রণীত কিছু মান আইএসওর সাথে যৌথ ব্যবস্থাপনার ফলে হয়েছে।
ব্রিটিশ আইট্রিপলই, আমেরিকান আইট্রিপলই এবং অন্যান্য প্রতিষ্ঠানের মধ্যে ১৯০০ সাল থেকে শুরু হওয়া আলোচনার পর ১৯০৬ সালের ২৬ জুন সংস্থাটির প্রথম আনুষ্ঠানিক বৈঠক অনুষ্ঠিত হয়। বর্তমানে ১৩০টিরও বেশি দেশকে নিয়ে এটি কাজ করে। এদের মধ্যে ৬৭টি দেশ সদস্য এবং ৬৯টি দেশ সহযোগী হিসেবে কাজ করে থাকে। শুরুতে এর সদর দপ্তর লন্ডনে থাকলেও পরবর্তীতে ১৯৪৮ সালে সদরদপ্তর পরিবর্তন করে জেনেভায় স্থানান্তরিত করা হয়।
বিভিন্ন দেশের জাতীয় কমিটি দ্বারা আইইসি গঠিত এবং প্রতিটি জাতীয় কমিটি আইইসিতে উক্ত জাতির বিভিন্ন ইলেক্ট্রোটেকনিক্যাল সংস্থার প্রতিনিধিত্ব করে। যার মধ্যে নির্মাতা, সরবরাহকারী, পরিবেশক এবং বিক্রেতা, ভোক্তা এবং ব্যবহারকারী, সমস্ত স্তরের সরকারী সংস্থা, পেশাদার সমাজ এবং বাণিজ্য সমিতি, জাতীয় মান সংস্থাগুলির মান উন্নয়নকারী কমিটি ইত্যাদি অন্তর্ভুক্ত। বিভিন্ন জাতীয় কমিটি বিভিন্নভাবে গঠন করা হয়। কিছু জাতীয় কমিটি শুধুমাত্র সরকারি সেক্টর, কিছু সরকারি এবং বেসরকারি সেক্টরের সংমিশ্রণ, এবং কিছু শুধুমাত্র বেসরকারী সেক্টরের লোক নিয়ে গঠিত।
জৈবগ্যাস

জৈবগ্যাস হলো পচনশীল জৈবপদার্থ থেকে তৈরি গ্যাস। সব প্রাণীরই মল হতে প্রক্রিয়াজাতকরণের মাধ্যমে এ গ্যাস তৈরি করা যায়। পশুর গোবর ও অন্যান্য পচনশীল পদার্থ অক্সিজেনের অনুপস্থিতিতে পঁচানোর ফলে যে গ্যাস তৈরি হয় তাই হচ্ছে জৈবগ্যাস। তবে গৃহপালিত বা বাণিজ্যিকভাবে পালিত পশুপাখি এবং মানব মল সহজলভ্য বলে এগুলোই বেশি ব্যবহার করা হয়। এজাতীয় গ্যাসে অধিকাংশ পরিমাণই থাকে মিথেন গ্যাস (CH₄)।এছাড়া রয়েছে কার্বন ডাই অক্সাইড (CO₂), অল্প পরিমানে হাইড্রোজেন সালফাইট 
(H₂S) এবং জলীয় বাষ্প (H₂O)। বায়োগ্যাস উৎপাদনের পর অবশিষ্ট আবর্জনাটুকু উত্তম জৈব সার হিসেবে বেশ কার্যকরী।
অক্সিজেনের অনুপস্থিতিতে কোন জৈব পদার্থকে পচানো হলে সেখান হতে বায়োগ্যাস উৎপাদিত হয়। এই প্রক্রিয়াকে এনারবিক ডাইজেশন (Anaerobic digestion) বলে। যার মাধ্যমে কিছু অণুজীব জৈব পদার্থকে ভেঙে মূলত মিথেন এবং কার্বন-ডাই অক্সাইড উৎপন্ন করে।
যেকোন পচনশীল বস্তু বায়োগ্যাস তৈরির কাঁচামাল হিসেবে ব্যবহৃত হতে পারে। যেমনঃ
বায়োগ্যাস উৎপাদনের জন্য প্রধানত দুধরনের প্ল্যাণ্ট ব্যবহৃত হয়। এগুলো হল—
এছাড়াও আরও কয়েক ধরনের বায়োগ্যাস প্ল্যাণ্ট রয়েছে। যেমন—
নবায়নযোগ্য শক্তির উৎস হিসেবে বায়োগ্যাসের অনেক ধরনের সুবিধা রয়েছে। যেমন--
প্রাকৃতিক গ্যাস

ভূত্বকে ও সমুদ্র উপকূলভাগে তৈলকূপ থেকে প্রাপ্ত গ্যাস। সাধারণত মিথেন (CH) গ্যাস হয়ে থাকে(৮০%)। অন্যান্য উচ্চতর অ্যালকেনগুলি ছাড়াও এতে খুব কম পরিমাণে কার্বন ডাই অক্সাইড, নাইট্রোজেন, হাইড্রোজেন সালফাইড এবং হিলিয়ামের মতো গ্যাসও উপস্থিত থাকে। প্রাকৃতিক গ্যাস মাটির ১৫০০-৪০০০ ফুট নিচে অবস্থান করে। কুপ খননের মাধ্যমে উত্তোলন করে পাইপের মাধ্যমে বাণিজ্যিক ব্যবহার করা হয়। বাংলাদেশের বিদ্যুতের সবচেয়ে বড় কাঁচামাল। এছাড়াও সি এন জি, এল এন জি, এল পি জি ও ইউরিয়া সার প্রভৃতির কাঁচামাল হিসেবে ব্যবহৃত হয়। বাংলাদেশ,পাকিস্তান, মিয়ানমার, ভারত সহ বিভিন্ন দেশে প্রাকৃতিক গ্যাস আছে এতে - ইথেন(৭%), প্রোপেন(৬%), বিউটেন ও আইসোবিউটেন(৩%) এবং পেন্টেন (3%) থাাকে।
প্রাকৃতিক গ্যাসের মূল উপাদান মিথেন হলেও এর সাথে অল্প পরিমাণ অন্যান্য প্যারাফিন হাইড্রোকার্বন যেমন ইথেন, প্রোপেন, বিউটেন, পেন্টেন, হেক্সেন ইত্যাদি থাকে। এছাড়া আরও থাকে নাইট্রোজেন, কার্বন ডাই অক্সাইড ও হাইড্রোজেন সালফাইড।
প্রাকৃতিক গ্যাসের অনুপাত:-
(a.) মিথেন- ৯৭.৩৩% 
(b.) ইথেন- ১.৭২%
(c.) প্রোপেন - ০.৩৫%
(d.) ঊচ্চতর কার্বনের শিকল যুক্ত অংশ- ০.১৯%
(e.) কার্বন ডাই অক্সাইড- ০.০৫%
(f.) অক্সিজেন- ০.০২%
(g.) হাইড্রোজেন- ০.০৩%
(h.) হাইড্রোজেন সালফাইড- ০.০১%
(i.) অন্যান্য- ০.৩%
মোট - ১০০%
জীবাশ্ম তৈরি হওয়ার সময় প্রাকৃতিক তেল এর ওপর স্তরে প্রাকৃতিক সঞ্চয় হয় এবং প্রাকৃতিক গ্যাসের স্তর তৈরি করে। এই প্রাকৃতিক গ্যাস অভ্যন্তরে পাওয়া যায়। শুধুমাত্র সচ্ছিদ্র পাললিক শিলায় এই গ্যাস থাকে। এটিতে প্রায় ৮০ শতাংশ মিথেন এবং বাকি 20% নানান যৌগ উপস্থিতি বর্তমান।
গ্যাস-তেলের অনুসন্ধান একটি ব্যয়বহুল পদ্ধতি। প্রধানত তিনটি পদ্ধতিতে অনুসন্ধান চালানো হয়ে থাকে। যেমন:- 
(ক) ভূ-তাত্ত্বিক (geological),
(খ) ভূ-পদার্থিক (geophysical) ও 
(গ) ভূ-রাসায়নিক (geochemical) পদ্ধতি। 
এর মধ্যে ভূ-পদার্থিক পদ্ধতির একটি প্রচলিত ব্যবস্থা হচ্ছে ভূ-কম্পনের (seismic) সাহায্যে গ্যাস ক্ষেত্রের সন্ধান লাভ করা হয়। যে এলাকাতে ভূ-কম্পন জরিপ করতে হবে, সে এলাকা ব্যাপি প্রায় ২০০ মিটার অন্তর আড়াআড়িভাবে অনেকগুলো লাইন টানা হয়। অতপর বিস্ফোরক এবং জিও ফোন (geo phone) সাড়িবদ্ধভাবে রাখা হয়। সাধারণত ২৫ ফুট দূরত্বে প্রতিটি বিস্ফোরক চার্জ এবং ২টি চার্জের মধ্যবর্তী স্থানে ডাটা গ্রাহক হিসেবে একটি জিওফোন রাখা হয়। সাড়িবদ্ধভাবে চার্জগুলোকে মাটির ১৫ ফুট গভীরে রাখা হয়। রিমোট কন্ট্রোল সুইচ এর মাধ্যমে চার্জগুলিকে বিস্ফোরিত করা হয়। এর ফলে সৃষ্ট কম্পন তরঙ্গ সমূহ (wave propagation) তরঙ্গাকারে মাটির অভ্যন্তরে বিভিন্ন স্তর ভেদ করে পুনরায় গ্রাহক জিওফোন (geo phone)-এ ফেরত আসে। seismic এর গ্রাহক জিও ফোন এর মাধ্যমে সংগ্রহকৃত উপাত্ত লেখচিত্র আকারে লিপিবদ্ধ হয়ে থাকে। অতপর রেকর্ডকৃত লেখচিত্রের পরিশোধন, পরিমার্জন এবং বিশ্লেষণ করেই ভূগর্ভে গ্যাস ও তেলের অস্তিত্ব এবং simulation এর মাধ্যমে reserve estimate করা হয়।
কূপ খননের জন্য প্রয়োজন প্রধান খনন যন্ত্র (RIG) ও অন্যান্য আনুষঙ্গিক যন্ত্রপাতি।
গোলন্দাজ অস্ত্রের তালিকা

প্রকার অনুসারে বিশ্বের গোলন্দাজ অস্ত্রের তালিকা।
"দেখুন গ্রেনেড লঞ্চারের তালিকা"
"দেখুন আধুনিক অস্ত্রের তালিকা"
মাথাপিছু

মাথাপিছু শব্দটি লাতিন Per capita এর অনুবাদ। "Per Capita" শব্দটির অর্থ "প্রতি মাথার জন্য"।
সাধারণত শব্দটি অর্থনীতি ও পরিসংখ্যানে মানুষ প্রতি গড় বোঝাতে ব্যবহৃত হয়, যেমন মাথাপিছু আয় প্রভৃতি।
একটি ফাংশন f(x) এর মাথাপিছু পরিবর্তন হচ্ছে: 1/f(x) * df(x)/dx = f'(x)/f(x)
জনঘনত্ব

জনঘনত্ব বা জনসংখ্যার ঘনত্ব হল একক আয়তনের এলাকাতে বসবাসকারী জনসংখ্যার পরিমাপ। সাধারণত জীবন্ত প্রাণী, যেমন মানুষ ইত্যাদির ক্ষেত্রে এটি ব্যবহৃত হয়।
জনসংখ্যার ঘনত্ব পরিমাপের সূত্র হচ্ছে:
formula_1
এক কোটির বেশি জনসংখ্যাবিশিষ্ট রাষ্ট্রগুলির মধ্যে বাংলাদেশ বিশ্বের সর্বাধিক জনঘনত্ববিশিষ্ট দেশ। ২০২০ সালের প্রাক্কলন অনুযায়ী এদেশে প্রতি বর্গকিলোমিটার এলাকায় ১২৬৫ জন লোক বসবাস করে।
সমস্ত সার্বভৌম রাষ্ট্রের মধ্যে সর্বাধিক জনঘনত্ববিশিষ্ট দেশ হল মোনাকো; এখানে প্রতি বর্গকিলোমিটারে ১৮,৫৮৯ জনের বাস। মঙ্গোলিয়া বিশ্বের সর্বাপেক্ষা কম জনঘনত্ববিশিষ্ট রাষ্ট্র। ফিলিপাইনের রাজধানী ম্যানিলা বিশ্বের সর্বাধিক জনঘনত্ববিশিষ্ট শহর; এখানে প্রতি বর্গকিলোমিটারে ৪৩,০৭৯ লোকের বাস।
জনসংখ্যার ঘনত্ব হলো, জনসংখ্যাকে মোট এলাকার আয়তন দ্বারা ভাগ করা। মাঝে মাঝে এই এলাকার মধ্যে সাগর ও মহাসাগরও প্রয়োজনমাফিক অন্তর্ভুক্ত হয়।
অল্প জনঘনত্ব বিলুপ্তি ঘূর্ণি সৃষ্টি করতে পারে এবং জন্মহার কমিয়ে দিতে পারে। এই ঘটনাটিকে আবিস্কারকের নামানুসারে আলি ইফেক্ট বলা হয়। নিম্ন জনঘনত্বের কারণে জন্মহার কমার কারণ নিম্নরূপ
ক্ষেত্রফল

ক্ষেত্রফল হচ্ছে ভৌত পরিমাপ যা কোন তলের বা তলের অংশবিশেষের আকার বোঝাতে ব্যবহৃত হয়। একটি বর্গক্ষেত্রের ক্ষেত্রফল হলো ঐ বর্গক্ষেত্রটি পূরণ করতে কতটি একক বর্গ লাগবে সেই সংখ্যা হিসাবে সংজ্ঞায়িত করা হয়। 
তলের ক্ষেত্রফল হচ্ছে কোন বস্তুর উন্মুক্ত তলের ক্ষেত্রফল।
ক্ষেত্রফল পরিমাপের মেট্রিক এককের মধ্যে রয়েছে:
<nowiki>*</nowiki> চাকতি হচ্ছে বৃত্ত দিয়ে ঘেরা একটি ক্ষেত্রফল। মাঝে মাঝে এই ক্ষেত্রকে "ক্রস-সেকশনাল অথবা "বৃত্তাকার " ক্ষেত্র", যেমন মাঝখানে কাটা বৃত্তাকার কেবল এর মত
ঘনকের ক্ষেত্রফল = ৬ক^২(6asquare [এখানে ক= ঘনকের এক ধার] <br>
আয়তাকার ঘনবস্তুুর ক্ষেত্রফল = ২(ab+bc+ca)<br>
সুষম বহুভুজের ক্ষেত্রফল = {(na×a)/4} cot 180°/n [n=বাহুর সংখ্যা, a= যেকোনো বাহুর দৈর্ঘ্য]<br>
সমবাহু ত্রিভুজের ক্ষেত্রফল=(√3/4)a*a [a হচ্ছে বাহুর দৈর্ঘ্য]<br>
সমদ্বিবাহু ত্রিভুজের ক্ষেত্রফল নির্ণয়ের সূত্র = b/4(√4a^2-b^2) [ব্র্যাকেট এর ভিতরে থাকা রাশি কিন্তু রুট ওভার]<br>
বিষমবাহু ত্রিভুজের ক্ষেত্রফল নির্ণয়ের সূত্র= √s(s-a)(s-b)(s-c) [পুরো রাশিটা রুট ওভার, s বলতে পরিসীমার অর্ধেককে বুঝাচ্ছে]
সিয়েরা নেভাদা

সিয়েরা নেভাদা () যুক্তরাষ্ট্রের পশ্চিমাঞ্চলের একটি পর্বতমালা। পর্বতমালাটি মূলত ক্যালিফোর্নিয়ায় অবস্থিত, তবে এর কিয়োদংশ তাহো হ্রদের কাছে নেভাদায় পড়েছে। পর্বতমালাটি উত্তর-পশ্চিম থেকে দক্ষিণ-পশ্চিমে প্রায় ৬৪০ কিলোমিটার দীর্ঘ এবং এর প্রস্থ পরিবর্তনশীল, ৬৫ থেকে ১৩০ কিমি পর্যন্ত এর বিস্তার। এর উত্তর সীমানা ল্যাসেন চূড়ার দক্ষিণের একটি ফাঁকা স্থান ও ক্যাসকেড পর্বতমালা দ্বারা নির্দিষ্ট, আর দক্ষিণে এটি তেহাচাপি পাস দিয়ে সীমায়িত। মাউন্ট হুইটনি এই পর্বতমালা ও গোটা আমেরিকার সর্বোচ্চ পর্বতশৃঙ্গ। পর্বতমালাটির দক্ষিণ-পূর্ব অংশের পশ্চিমভাগের নাম হাই সিয়েরা বা উচ্চ সিয়েরা। এই এলাকার উচ্চতা ১৮০০ থেকে ৩৬০০ মিটার পর্যন্ত হয় এবং চূড়াগুলি এরও ৬০০ মিটার বেশি উঁচু হয়। মাউন্ট হুইটনি ছাড়া অন্যান্য পর্বতশৃঙ্গের মধ্যে আছে উইলিয়ামসন (৪৩৮২ মিটার), নর্থ প্যালিসেড (৪৩৪১ মি), রাসেল (৪২৯৩ মি), মধ্য প্যালিসেড (৪২৭৯ মি), ল্যাংলি (৪২৭৬ মি), ও টিন্ডাল (৪২৭৩ মি)
সিয়েরা নেভাদা ভৌগলিকভাবে একটি অবিচ্ছিন্ন পর্বতমালা। ভূ-পৃষ্ঠের একটি একক অংশ উপরে পূর্ব দিকে ঠেলে উঠে এই পর্বতমালার সৃষ্টি। গ্র্যনাইট, ও অন্যান্য আগ্নেয় শিলা এখানকার মূল শিলা। পর্বতের ঢাল বিরাট অরণ্যে আবৃত। কোয়ার্টজ আবৃত সোনা বিপুল পরিমাণে পাওয়া যায়। পূর্ব অংশে রূপার খনি খোলা হয়েছে। এই পর্বতমালা আমেরিকার বেশ কিছু জাতীয় অরণ্য ও পার্ক রয়েছে, যেমন - সেকয়া, কিংস ক্যানিয়ন, ইয়োসেমাইট নামের জাতীয় পার্কসমূহ এবং সেকয়া, তাহো ও সিয়েরা নামের জাতীয় অরণ্যসমূহ।
রিউ নেগ্রু

রিউ নেগ্রু বা রিও নেগ্রো (পর্তুগিজ ও স্পেনীয় ভাষায়: Río Negro; আ-ধ্ব-ব:[ˈʁi.u neɡɾu]; বাংলায় অর্থ "কৃষ্ণ নদী")দক্ষিণ আমেরিকার একটি নদী এবং আমাজন নদীর একটি প্রধান উপনদী। এটি গুয়াইনিয়া নদী (Guainía) নামে দক্ষিণ-পূর্ব কলম্বিয়ায় উৎপত্তি লাভ করেছে এবং পূর্বদিকে প্রবাহিত হয়ে কলম্বিয়া ও ভেনেজুয়েলার মধ্যে সীমান্তের অংশবিশেষ তৈরি করেছে। এরপর এটি দক্ষিণে ব্রাজিলে প্রবেশ করে দক্ষিণ-পূর্ব দিকে অগ্রসর হয়ে মানাউশ শহরের কাছে আমাজন নদীতে পতিত হয়েছে। এর মোট দৈর্ঘ্য ২,৩০০ কিমি। বাউপেস ও রিউ ব্রাঁকু এর প্রধান উপনদী। কাসিকিয়ারে নদী নেগ্রু নদীকে অরিনোকো নদীর সাথে সংযুক্ত করেছে। রিউ নেগ্রু বিশ্বের বৃহত্তম কালো পানির নদী। আমাজন অরণ্যের ঝরা পাতার ট্যানিন এর রঙ কালো করেছে।